‘Avengers: Infinity War’ Jadi Filem Kedua Dengan Kutipan Pembukaan Tertinggi Di Amerika Syarikat

Di Amerika Syarikat, peminat di sana cuma dapat menonton Avengers: Infinity War pada hari Jumaat yang lalu dan seperti dijangka, Infinity War menjadi filem kedua dengan kutipan domestik tertinggi dalam sejarah.

Infinity War berjaya membuat kutipan USD106 juta (RM415 juta+-) pada hari Jumaat lalu. Filem ‘Star Wars: The Force Awakens’ kekal di tangga pertama dengan kutipan USD119 juta yang dibuat pada tahun 2015.

Tetapi ianya berjaya mengalahkan kutipan pembukaan yang dibuat Black Panther dan Age Of Ultron sebelum ini. Dengan momentum yang dibuat Infinity War, tidak mustahil untuk filem ini membuat sekitar USD240 juta untuk hujung minggu pertama. Ini hanyalah kutipan untuk domestik (Amerika Syarikat), belum lagi kutipan untuk seluruh dunia.

Filem pertama dan kedua kutipan paling tinggi adalah milik Disney. Disney membuktikan mereka bijak dalam membuat pelaburan dalam franchise yang pastinya akan ‘buat duit’ kepada mereka.


‘Avengers: Infinity War’ Jadi Filem Paling Cepat Kutip USD1 Billion

Dalam masa hanya 11 hari, filem Infinity War telah berjaya mengutip USD1 billion dan tiada tanda ianya akan berhanti pada angka 1 billion.

Setakat semalam, Infinity War telah berjaya mengutip USD1.16 billion dan telah memotong filem yang sebelum ini ditempat pertama, Captain America: Civil War (USD1.15 billion) dan The Dark Knight Risies (USD1.08 billion) dengan jumlah kutipan hari yang sama.

Rekod apa lagi yang belum dipecahkan oleh Infinity War? Stakat ini filem ini telah mengalahkan Star Wars: The Force Awakens untuk kutipan minggu kedua paling tinggi, filem dengan kutipan paling tinggi di Russia dan banyak lagi. Lebih menarik adalah Infinity War masih lagi belum ditayangkan di pawagam China!

Seperti juga filem-filem Hollywood lain, pasaran di negara China adalah ‘lubuk emas’ untuk studio filem dan penduduk di China ramai yang sudah tidak sabar menantikan filem ini. Kita perlu rasa bertuah kerana penduduk di China cuma dapat menonton filem ini pada 11 Mei 2018 di pawagam.

Penganalisa filem berpendapat kutipan filem Infinity War boleh melepasi USD2 billion. Hanya 3 filem sahaja yang pernah melepasi kutipan USD2 Billion setakat ini: Star Wars: The Force Awakens, Titanic dan Avatar.

Perancangan 10 tahun Marvel Studios pastinya berbaloi sekiranya Infinity War turut melepas angka USD2 billion ini. Ada rakan kami yang sudah menonton filem ini lebih daripada 3 kali; dan setiap pembelian tiket menyumbang kepada kutipan Infinity War di seluruh dunia. Berapa kali pula anda menonton filem ini?


A&W Bakal Menurunkan Harga Makanan Bagi Memenuhi Permintaan Pelanggan

Bersempena dengan pengambilan A&W Malaysia daripada KUB Malaysia Bhd dengan nilai RM34 juta, Inter Mark Resources Sdn Bhd nampaknya mempunyai pelan terbaru untuk kembalikan zaman kegemilangan A&W Malaysia seperti pada era 90-an.

Sempena fasa permulaan ini, A&W Malaysia dikatakan bakal menambah lebih banyak pilihan menu berharga RM8.90 dan RM9.90 pada bulan Mei ini.

Difahamkan penawaran harga rendah ini berpeluang meningkatkan lagi jumlah pengguna sekaligus menunjukkan A&W Malaysia sentiasa mendengar permintaan pelanggan. Sebagai perbandingan sebelum ini harga bagi satu set A&W adalah sekitar RM14 dan RM15.

Selain itu, sebanyak 10 rangkaian restoran A&W telah bekerjasama bersama GrabFood bagi memudahkan pengguna mendapatkannya. Pembukaan restoran A&W beserta drive-thru bakal dipertingkatkan daripada empat cawangan kepada lapan cawangan. Bukan itu sahaja, restoran 24 jam juga antara yang berada di dalam rancangan A&W Malaysia pada tahun hadapan.

Mengulas mengenai rangkaian ikonik A&W yang bakal dilaporkan bakal ditutup di Petaling Jaya, pihak mereka turut memberi penjelasan dimana penutupan rangkaian ini bakal dibuat pada akhir tahun ini bagi memberi ruang untuk pembinaan projek terbaru di kawasan tersebut. Buat yang berkesempatan, pastinya anda ingin menguki memori terakhir di cawangan yang penuh memori ini.


10 Cara Murah Untuk Turunkan Berat Badan Anda

Honestly siapa yang nak gemuk di dalam dunia ini? Hakikatnya, tubuh badan yang sihat dan memiliki bentuk dan berat badan yang ideal merupakan impian setiap insan.

Disebabkan itulah niche kurus atau produk/servis menurunkan berat badan sering menjadi perhatian mereka yang dikategorikan gemuk atau obese. Golongan ini sanggup berhabisan duit sehingga mencecah ribuan ringgit untuk mencapai impian kurus dan sihat.

Namun, adakah hanya mereka yang berduit sahaja boleh menurunkan berat badan?

Dengan tip-tip di bawah ini, anda tidak perlu lagi menggunakan cara yang mahal untuk kurus dan sihat. Malah, anda boleh berjimat selepas mengamalkannya.

Secara asas, penurunan berat badan dipengaruhi oleh makanan dan aktiviti seseorang.

Ini 10 cara murah untuk menurunkan berat badan anda:

Lebih banyak anda makan di luar, lebih banyak kalori yang akan anda ambil. Itulah hasil keputusan daripada 29 kajian yang turut menyatakan secara purata 35% kalori orang dewasa datangnya daripada makanan komersil.

Makan di rumah juga lebih jimat. Menurut Jabatan Pertanian Amerika Syarikat (USDA), kos purata harga makanan di restoran ialah antara US$9 hingga US$11 tetapi kos purata makan di rumah ialah US$3.60.

Baca: 19 Petua Menurunkan Berat Badan Yang Benar-Benar Membantu Berasaskan Bukti Saintifik

Oleh itu anda digalakkan untuk merancang masakan di rumah bagi membuatkannya lebih menarik dan menyeronokkan sambil dapat mengawal jumlah kalori dan bajet makanan.

Berdasarkan satu kajian, merancang makanan untuk satu hari penuh sememangnya dapat membantu anda menurunkan berat badan. Makanan dipilih berdasarkan keperluan dan tujuan, bukan kerana selera semata-mata. Contohnya membeli makanan tinggi fiber dan masak dari asas akan membuatkan anda kenyang dan murah. Ia menjadi alternatif yang sihat untuk protein dan bijirin terproses.

Bila nak rancang? Rancanglah pada hujung minggu, rancang untuk 1 minggu dan cari resipi yang mudah dimasak dan rendah kos penyediaannya.

Memang benar makanan terproses, makanan dalam tin dan junk food lebih murah harganya berbanding makanan yang segar dan sihat seperti buah-buahan dan sayur-sayuran.

Jangan putus asa dan lemah semangat. Cari di internet tentang bagaimana untuk menyediakan makanan yang mudah, sihat dan murah. Kemudian perhatikan rak-rak promosi dan jualan murah. Disitu pilih apa yang anda perlukan. Jika tiada, fikirkan alternatif yang bersesuaian.

Daging atau sayur sejuk beku boleh dijadikan pilihan kerana harganya lebih murah. Menurut kajian pada tahun 2007 yang diterbitkan di dalam Journal Sains Makanan Dan Pertanian, walaupun ia kurang sedikit segar tetapi kandungan nilai nutrient hampir sama dengan produk segar.

Kos bahan mentah seperti tepung, beras dan pasta menjadi lebih murah apabila ia dibeli secara pukal atau dalam kuantiti yang banyak. Ia boleh menjadi satu cara yang baik untuk mengawal kos bajet makanan terutama untuk simpanan jangka panjang. Namun, bagi bahan basah yang mentah seperti daging, ikan, ayam dan sayuran beku, anda perlu pertimbangkan ruang dan kos penyimpanan.

Baca: Demi Keluarga, Lelaki Ini Sanggup Turunkan Berat Badan 125kg Dalam Masa 18 Bulan

Rambang mata apabila berdepan dengan rak-rak barang di pasar raya. Maka, amat penting untuk anda buat senarai belian dan mematuhi senarai tersebut.

Semasa di dalam pasar raya, langkahkan kaki terus ke bahagian makanan segar dan sejuk beku kerana di situ tawaran harga lebih rendah dan sesuai sebagai alternatif untuk makanan sihat. Jangan cuba melalui semua rak-rak tanpa ada tujuan. Bahaya!

Elakkan rak di bahagian tengah pasar raya yang kebiasaannya menjual makanan terproses dan makanan dalam tin yang lebih tinggi garam dan harga.

Apabila mencari produk makanan di rak-rak, pastikan anda lihat tanda harga dan berat produk.

Bagi mengetahui sama ada produk itu mahal atau murah, lakukan kiraan ini:

Harga produk/berat produk = kos harga/berat

Kemudian, bandingkanlah dengan produk yang sama tetapi lain jenama dengan cara yang sama. Anda akan tahu dengan lebih tepat yang manakah satu menawarkan harga yang terendah.

7. Elak makanan segera yang dilabelkan “sihat”.

Elakkannya bukan kerana tidak elok tetapi ia mahal dan tidak sesuai untuk mereka yang bajet ketat. Makanan segera seperti snek yang dilabelkan “sihat” ini dipek dengan jumlah kalori tertentu. Ia memang memudahkan pengambilan seharian, namun ia adalah satu pilihan yang mahal. Maka, digalakkan untuk anda mencipta pek snek sihat buatan sendiri seperti menggabungkan kismis, dan kekacangan.

Sekiranya kedai atau tempat kerja anda hanya sejauh 1 hingga 5 kilometer dari rumah, cubalah berjalan kaki atau berbasikal. Setiap jarak perjalanan dengan cara berjalan kaki itu bernilai 100 hingga 200 kalori bergantung kepada jumlah berat anda dan berbasikal pula bernilai antara 50 hingga 120 kalori.

Dengan cara ini juga anda akan lebih jimat kos minyak sambil mengeluarkan peluh. Tetapi ramai orang mengeluh kerana katanya cuaca di Malaysia ini tidak sesuai kerana panas dan kekurangan fasiliti untuk pejalan kaki dan penunggang basikal.

Namun begitu, belum cuba belum tahu apakah hasil pengalamannya. Cubalah!

Baca: Tanpa Pil Kurus, Lelaki Ini Berjaya Hilang 40 Kilogram Dalam Masa 3 Bulan

Bersenam tidak semestinya perlu menjadi ahli gimnasium. Masih ada pilihan yang lebih menjimatkan seperti pusat rekreasi dan pusat komuniti yang menyediakan peralatan kecergasan.

Sekiranya tiada di kawasan tempat tinggal atau kerja anda, rumah boleh dipertimbangkan untuk menjadi pusat gimnasium. Semuanya bergantung kepada anda untuk merealisasikannya.

3. Sertai aktiviti anjuran kerajaan atau organisasi bukan kerajaan.

Lakukan aktiviti senaman seorang diri itu agak membosankan. Nak pergi ke gimnasium, ada caj pula. Maka, aktiviti percuma yang dirancang oleh pihak kerajaan dan bukan kerajaan boleh menjadi alternatif. Disitu anda boleh mengenali orang yang sama lokaliti dan sama sasaran senam.

Dapatkan maklumat-maklumat daripada internet dan pusat komuniti setempat untuk tahu aktiviti-aktiviti seperti ini. Jika tiada di tempat anda, rancangkan satu aktiviti sebagai permulaan dan andalah pencetusnya.

Jika ada banyak wang, semuanya boleh jadi mengikut apa yang dimahukan. Tetapi itu tidak bermakna jika tiada wang, semua yang diimpikan lenyap begitu sahaja.

Cuba guna tip-tip yang telah dikongsikan di atas ini. Tidak kerap tetapi konsisten itu lebih bermakna. Tip-tip ini percuma tetapi ia memakan masa. Jadi, jangan cepat putus asa atau lemah semangat kerana sekiranya anda mengikuti program atau pengambilan produk kurus juga memerlukan masa untuk mencapai keberkesanannya.

LIKE dan FOLLOW Vocket di Facebook serta Instagram


12 Tip Travel Ke Brunei Termasuk Syarat Yang Mesti Dipatuhi Bila Memandu Di Sana

Pengalaman pergi ke Brunei Darussalam pada bulan lepas. Berikut tips untuk travel kat Brunei.

1. Kena sewa kereta sepanjang berada di sana untuk jimatkan kos dan untuk memudahkan pergerakan.

Ini kerana pengangkutan kat sana sangat tak cekap. Tunggu bas 2 jam belum tentu sampai. Kalau nak teksi, mahal gila. Tambahan lagi, mereka akan sewakan kereta kat kita dengan minyak yang penuh.  Yang ni kita puji.

Tambahan lagi, minyak kat sana murah. 10 Dollar Brunei dah boleh penuh minyak kereta, tapi, Stesen minyak kat sana tersangatlah sedikit.

Kalau buat anggaran, seluruh Brunei, mungkin ada dalam 5 Stesen minyak je kot atau lebih dari 5 buah tapi yang pasti memang susah nak jumpa stesen minyak berbanding Malaysia.

Lokasi yang menarik kat Brunei tak banyak, tapi yang cantik satu tempat tu, iaitu Kampung Air.  Nak pergi ke sana kena naik bot (bayar 1 Dollar Brunei).

Makanan kat Brunei, lebih kurang sama macam Malaysia dan yang paling kelakar, warung mamak pun banyak (macam kat Malaysia jugak. Hahahaa. Rasa janggal pulak).

3. Kalau bawa kereta kat sana, jangan sesekali hon.

Pantang datuk nenek tujuh keturunan mereka kalau kita hon mereka (tak macam kat Indonesia, China dan India, hon perkara biasa dan tak semestinya hon tu tanda marah).

Tapi kat Brunei janganlah hon kalau tak nak cari masalah dengan orang tempatan. Tak percaya? Cubalah hon dan rasakan sendiri.

Kalau ada orang lintas jalan, kita kena bagi mereka jalan dulu sebab dah memang budaya kat sana.

Di Brunei, mereka pakai kereta import je sebab mereka tak keluarkan kereta sendiri. Kereta Malaysia yang jual kat sana pun kereta Saga FLX dan Perodua Viva.

Harga kereta sana murah sebab tak ada cukai kereta, yang ada hanya road tax.
Lagi best, kat sana tak ada tol (kecuali bila nak masuk Brunei melalui jalan darat dari Miri, Sarawak atau nak keluar dari Brunei melalui jalan darat ke Limbang, Kat dua-dua jalan masuk darat ni, ada tol.

Lesen memandu Malaysia boleh digunakan di Brunei. Jadi, jangan risaulah tentang lesen memandu kat sini.

4. Untuk backpackers, penginapan paling ideal adalah Hostel Belia Youth Brunei.

Harganya 10 Dollar Brunei untuk satu malam, siap ada kolam renang lagi dan wifi. Tapi hostel ini selalu tutup. Ini masalah utama yang melanda Hostel ini. Berdoalah banyak-banyak.

5. Kat Brunei, mereka boleh gunakan 2 jenis matawang iaitu Dollar Brunei dan Dollar Singapura.

Ini kerana nilai kedua-dua duit tersebut adalah sama. Jangan terkejut kalau pergi beli barang kat supermarket atau kedai-kedai kat sana, bila mereka pulangkan baki ada terselit dua tiga keping duit Singapura.

6. Air paip kat sana tak bersih macam Malaysia.

Air kat sana keruh sikit dan jangan terkejutlah. Air mineral harganya lebih mahal daripada minyak (Minyak RON 97 satu liter = 0.57 Dollar Brunei, Diesel satu liter = 0.15 Dollar Brunei, RON 92 satu liter = 0.30 Dollar Brunei dan Air mineral 1 liter= 1 Dollar Brunei.

Kalau lah petrol tu boleh minum, dah lama saya minum petrol je sepanjang berada kat Brunei. Hahahahaa

7. Tulisan Jawi memang mereka gunakan kat semua papan tanda dan iklan.

Sama macam kat Kelantan dan Kedah. Sehinggakan kat airport pun guna tulisan Jawi. Dari sudut ini, saya puji kerana masih mengekalkan tulisan Jawi yang semakin dilupakan kebanyakan masyarakat Melayu di Nusantara terutamanya Malaysia. Huhuhuu.

8. Universiti kat Brunei yang paling terkenal adalah Universiti Brunei Darussalam (UBD).

Universiti ini merupakan universiti yang tertua kat Brunei, usianya lebih kurang 30 tahun.

Keseluruhan Brunei ada lebih kurang 400 ribu penduduk sahaja dan dalam kawasan Bandar Seri Begawan, ada lebih kurang 200 ribu je.

Jangan terkejut sebab bila sampai sana, rasa macam kat Malaysia. Pekerja asing ramai kat sini termasuklah orang Malaysia, Nepal, Bangladesh, Pakistan, India, China, Indonesia dan Filipina.

Kalau nak tahu, ekonomi kat sini, orang asing yang pegang. Kalau kedai makanan berlauk ala-ala makanan Melayu, Orang Malaysia yang conquer kat sini.
Bangga pulak jadi rakyat Malaysia bila tengok ramai orang Malaysia yang berjaya kat Brunei.

Kalau jumpa orang hisap rokok, kemungkinan besar orang tu bukan orang Brunei dan rokok tu adalah rokok seludup.

Memang peraturan kat sana tak boleh hisap rokok dan tak boleh jual rokok. Tapi, banyak je yang hisap rokok secara sembunyi-sembunyi kat penginapan dan dalam rumah.

Cumanya kena seludup senyap-senyap atau kena pandai cari kaki yang tukang seludup. Nasib baiklah saya tak hisap rokok, huhuhuhhu.

11. Nak jumpa motor kat Brunei memang susah.

Sebab mereka selalu naik kereta je dan kalau ada pun motor yang cc500 keatas (motor-motor berharga mahal).

Nak jumpa motor Honda petak, Kriss, skuter dan seangkatan dengannya, memang tak jumpalah.

12. Bangunan kat Brunei kebanyakannya tak tinggi macam kat Malaysia.

Bangunan mereka rendah-rendah je dan kalau ada pun mungkin tak sampai 20 bangunan yang tinggi-tinggi.

Kalau datang Brunei, travel dalam 2 hari 1 malam dah cukup kot sebab tak ada banyak sangat tempat yang menarik.

Tambahan lagi, kalau travel kat Brunei ni sebenarnya agak mahal untuk backpackers.

Itu saja kot yang saya dapat kongsikan. Selamat mengembara.

Baca lagi: 9 Sebab Kenapa Sultan Brunei Dikagumi Ramai


A&W Bukit Bendera Tawarkan ‘Root Beer’ Dengan Harga RM1

Sebut mengenai A&W pastinya ramai yang akan ingat dengan menu minuman RB atau Root Beer yang sangat ikonik bagi rangkaian restoran ini. Terbaru, bersempena dengan pembukaan cawangan A&W terbaru di Bukit Bendera, Pulau Pinang mereka telah menawarkan minuman Root Beer dengan harga serendah RM1 sahaja.

Untuk pengetahuan, A&W Bukit Bendera mula dibuka pada 18 April lalu. Pelancaran yang dijalankan disambut buat oleh para pengunjung untuk menjadi pelanggan terawal cawangan ini.

Khas buat anda yang bakal ke cawangan ini dalam masa terdekat ini, anda boleh dapatkan promosi minuman RB dengan harga RM1 menggunakan kupon ini. Promosi terhad ini bermula 18 April sehingga 24 April ini.

Buat anda yang sudah lama atau belum pernah menjejak ke Bukit Bendera mungkin ini masanya untuk anda singgah ke sana. Menjamah coney chicken beserta RB ditemani rakan-rakan atau keluarga serta suasana yang memukau pastinya pengalaman yang mengasyikkan untuk anda cuba.

Baca lagi: A&W Bakal Menurunkan Harga Makanan Bagi Memenuhi Permintaan Pelanggan


A&W Lancar Promosi Minuman Root Beer Float Dengan Harga RM1 Esok

Sebut sahaja A&W semestinya anda sudah terbayang minuman ikonik ‘root beer float’ mereka yang sedap dan menyegarkan tekak anda. Kami ada berita baik ingin beritahu kepada peminat makanan di restoran A&W ini.

Sempena dengan ‘National RB Float Day’, A&W tawar promosi untuk minuman root beer float kegemaran ramai dengan harga RM1 sahaja. Difahamkan, promosi ini akan berlangsung selama satu hari sahaja iaitu pada hari esok, 6 Ogos 2020.

Untuk pengetahuan anda, promosi ini sah di semua cawangan A&W dan boleh ditebus untuk makan di restoran atau bawa pulang. Malah, promosi ini tersedia selagi stok masih ada dan tertakluk pada terma dan syarat.

Jangan lupa temujanji kita di A&W pada hari esok dan ajak kawan-kawan untuk merebut peluang nikmati minuman kegemaran ramai ini. Ayuh kita!

Sementara itu, kami ingin kongsikan beberapa artikel berkaitan A&W pada pautan di bawah ini.

A&W Bakal Menurunkan Harga Makanan Bagi Memenuhi Permintaan Pelanggan

Restoran Ikonik A&W Seremban Bakal Tutup Januari ini

Selepas 55 Tahun, Cawangan A&W Malaysia Di Petaling Jaya Bakal Ditutup


A&W Malaysia Bakal Menambah 12 Cawangan Baru Menjelang 2019

Berita baik buat peminat rangkaian makanan segera iaitu A&W dimana syarikat ini bakal menambah 10 hingga 12 cawangan baru menjelang tahun hadapan.

Berdasarkan pelan yang diumumkan A&W Malaysia, syarikat ini komited untuk membuka tujuh cawangan beserta khidmat pandu lalu seawal tahun ini. Antara lokasi yang menjadi sasaran A&W Malaysia adalah Kuala Lumpur, Johor Bahru, Ipoh dan juga Pulau Pinang.

Keputusan untuk melebarkan rangkaian cawangan A&W Malaysia ini dibuat setelah rangakaian ini dibeli oleh Inter Mark Resources Sdn Bhd dengan nilai sekitar RM34 juta.

Setakat ini, A&W sudahpun mempunyai 41 cawangan diseluruh Malaysia dengan jumlah pekerja sebanyak 500 orang. Selain itu, rangkaian ini dikatakan sedia untuk menawarkan promosi dan menu terbaru buat para pelanggan tidak lama lagi. Kami yakin ini pastinya bakal menjadi berita gembira buat peminat root beer ikonik A&W.


A&W Malaysia Hadir Dengan Mug Edisi Khas Sempena Ulang Tahun Ke-100

Sebut sahaja A&W, pasti anda akan teringat dengan coney, waffles, ayam goreng Aroma dan airnya yang enak dan sangat refreshing untuk diminum.

Rahsia kesedapan root beer A&W adalah pada gelasnya. Berbeza dengan minuman di restoran makanan segera lain, minuman anda dihidangkan dalam mug yang sejuk tanpa ais. Jadi, air root beer anda akan kekal sejuk walaupun tanpa ais.

Sempena ulang tahun ke-100 ini, A&W Malaysia sudah mula menjual mug ikonik mereka yang diperbuat di Amerika Syarikat. Cuma 5,000 mug ini akan dijual di A&W seluruh dunia dan tidak akan dijual semula jika ianya habis terjual.

Anda hanya perlu membuat pembelian RM25.00 dalam satu resit dan boleh membeli gelas ini pada harga RM29.90 (edisi biasa) dan RM35.90 (edisi emas).

Anda boleh membelinya di semua cawangan A&W berdekatan anda atau di cawangan terbaru mereka di EkoCheras Mall. Pihak A&W Malaysia juga akan menambah bilangan cawangan A&W kepada 60 cawangan hujung tahun 2019 dan 100 cawangan menjelang 2021.


A&W Tawar Promosi Minuman Root Beer Float Dengan Harga RM1

Tidak dapat dinafikan air minuman Root Beer Float daripada restoran A&W adalah minuman yang unik dan tidak ada di restoran lain. Bersempena ulangtahun Rooty Bear, A&W tawar promosi untuk minuman ‘root beer float’ dengan harga RM1.

Promosi ini akan berlangsung selama satu hari sahaja iaitu pada hari esok, 19 Jun 2019 dan sah di semua restoran A&W. Ini pastinya satu berita gembira buat anda yang gemar minuman tersebut.

Akan tetapi, adalah diingatkan bahawa promosi ini hanya sah untuk makan di restoran sahaja dan tersedia selagi stok masih ada serta tertakluk pada terma dan syarat. Malah, anda juga berpeluang untuk bergambar bersama Rooty Bear di 36 cawangan A&W seperti di Kota Damansara, Kota Kemuning, Wangsa walk, dan banyak lagi selepas jam 8 malam. Untuk maklumat lanjut anda boleh lihat di sini.


Awal Ashaari Disaman Lagi RM300,000 Oleh Naz Carpentry Kerana Isu Langgar Kontrak

Awal Ashaari telah disaman lagi oleh syarikat khidmat pengubah suai dan dekorasi rumah Naz Carpentry sebanyak RM300,000 kerana beliau didakwa telah melanggar kontrak.

Menurut laporan Awani, saman tersebut telah difailkan pada minggu lepas di Mahkamah Sesyen Kuala Lumpur melalui firma guaman Hafarizam, Wan & Aisha Mubarak, Advocates And Solicitors.

Syarikat itu dalam kenyataan mendakwa, pelakon tersebut telah melanggar kontrak dengan memberhentikan Naz Carpentry daripada meneruskan kerja pengubahsuaian di premis baharu defendan dan memungkiri perjanjian yang telah dipersetujui oleh kedua-dua pihak.

“Naz Carpentry dalam samannya menuntut deklarasi bahawa defendan Awal Ashaari tidak layak untuk menuntut pembayaran balik wang pendahuluan berjumlah RM100,000 yang dibayar kepada syarikat tersebut bagi memulakan kerja.

“Naz Carpentry juga menuntut lebih dari RM300,000 dibayar oleh defendan Awal Ashaari termasuk bagi baki bayaran untuk kerja-kerja pengubahsuaian yang telah disiapkan, pembayaran balik jumlah tajaan yang sepatutnya ditaja melalui pengiklanan dan promosi perniagaan di laman media sosial, baki jumlah keseluruhan yang masih belum dijelaskan, kos upah kerja tambahan dan kos-kos lain,” kata Naz Carpentry dalam kenyataannya hari ini.

Selain itu, Naz Carpentry juga menuntut ganti rugi teladan, kos tindakan dan lain-lain relif atau perintah yang dianggap manfaat oleh mahkamah.

Nurul Hafidzah, peguam utama bagi Naz Carpentry turut mengatakan bahawa anak guam beliau berpendapat bahawa pelakon tersebut tidak mempunyai hak undang-undang untuk mengakhiri kontrak dan percaya bahawa anak guam berhak menuntut jumlah penuh kontrak akibat pelanggaran tersebut.

Pada 13 November tahun lalu, Naz Carpentry telah bertindak menyaman Awal Ashaari dan menuntut RM3 juta kerana beliau telah menjatuhkan imej, jenama dan reputasi syarikat dan pemilik syarikat tersebut melalui kempen media sosial di akaun pelakon tersebut.

Syarikat hiasan dalaman itu mendakwa bahawa hantaran, catatan dan komen fitnah oleh pelakon itu telah memberi gambaran negatif mengenai organisasi tersebut, selain menjejaskan kedudukan syarikat tersebut dalam industri, serta menyebabkan mereka kehilangan pendapatan.

Baca lagi perkongsian kami yang ‘trending’ beberapa hari ini menerusi pautan di bawah.

Mesej Mahu Berkenalan, Pegawai Polis Disiasat Kerana Mengambil Nombor Wanita Ketika ‘Roadblock’

Bekas Pekerja Kongsi Budaya Kerja Tidak Sihat Sepanjang Di Tesla

Dikenakan Cukai RM128 Tanpa Sedar, Lelaki Ini Sarankan Pembeli Semak Sebelum ‘Shopping’


Awal Ashaari ‘Perang Besar’ Dengan Streetwear Busted MY Kerana Yeezy Boost 750

Tidak boleh disangkal lagi barangan fake jenama terkemuka dunia seperti adidas, Nike, Supreme, Gucci dan banyak lagi menjadi semakin hampir dengan barangan yang sebenar. Dan selebriti Malaysia tidak terlepas daripada dituduh menggayakan barangan fake.

Laman Instagram yang terkenal yang ‘mengesan’ selebriti tempatan menggayakan barangan tiruan, Streetwear Busted Malaysia kali ini membuat dakwaan Awal Ashaari menyarungkan kasut Yeezy Boost 700 tiruan. Dakwaan itu nyata membuat Awal marah kerana beliau berkata kasut yang dibelinya adalah tulen yang dibelinya di butik adidas Originals Suria KLCC.

Awal menerusi posting Instagramnya berkongsi bukti resit kasut pembelian kasut Yeezy ini di Instagramnnya. Laman Streetwear Busted juga mempunyai ‘bukti’ tersendiri dengan berkongsi tulisan ini di ruangan Insta Stories mereka.

Okay dah cukup kasi dia followers. Apa apa call #AdidasMY. Bye.

A post shared by  Awal Ashaari ® (@awalashaari) on Sep 29, 2018 at 1:05am PDT

Mungkin satu ketika dahulu Awal pernah terpalit dengan kes baju fake Supreme Italia yang menurut beliau adalah hadiah daripada peminatnya. Sebenarnya ramai sahaja yang terkeliru antara Supreme sebenar dan Supreme Italia ini. Jadi tidak boleh salahkan Awal 100 peratus.

Daripada kes di atas, Awal pastinya sudah lebih berhati-hati dalam menggayakan pakaian yang dipakainya. Jadi bagi saya kedua-dua pihak mempunyai ‘bukti’ dan hujah mereka yang tersendiri. Anda boleh lihat IG Stories Awal dan Streetwear Busted untuk buat penilaian sendiri.

Awal ada menjemput team Streetwear Busted My ke rumahnya untuk legit check koleksi kasut Yeezynya. Jadi takkan team Streetwear Busted cuma berani secara atas talian sahaja? Kami tahu anda cuma mahu mengangkat martabat barangan original, tetapi jika anda berani untuk bersemuka dengan Awal, barulah gentleman.

P/S: Secara tiba-tiba, Sharifah Sakinah pun terkena tempias. Sakinah selamba sahaja muat naik gambar ini di Instagramnya.

I was wondering, how can `an expert` asses the authenticity of a product based on this gambar ekkkkk?. Ok, I`m not trying to be angkuh and all but I would like to know too, what are the criteria that can considered the shoes are fake. The puzzling part is I didn't buy it from any third party reseller so does that mean Adidas HQ themselves provide me these fake shoes? Then what is the purpose? Ohhh… maybe to get the attention from these online expert. Well you did it! You got my attention. I'm giving you a free publicity for your account but don't worry no need to pay me 50 ringgit. It's on me. “JIKA POST NI TAK DIDELETE SAYA AKAN HANTAR SURAT SAMAN YA . WASALAM . AKTA HASUTAN DAN MENJATUHKAN REPUTASI SAYA . PERGI LAH BERUBAH PAKAI TUDUNG TU” safiey illias 2018

A post shared by  Sharifah Sakinah Al-Khaired (@sharifah_sakinah) on Sep 29, 2018 at 6:00pm PDT


Awal Pagi Perlu Bantu Ibu Berniaga Pasar, Pak Cik Shell Jelaskan Sebab Pekerjanya Tertidur Semasa Bertugas

Sebelum ini tular satu rakaman video yang dirakam oleh pelanggan salah sebuah stesen minyak Shell cuba mengejutkan pekerjanya yang tertidur semasa bertugas ‘shift malam’ sekitar jam 3.50 pagi.

Baru-baru ini Pak Cik Shell telah tampil membuat penjelasan menerusi satu hantaran Instagram. Beliau meminta maaf terlebih dahulu kerana pelanggannya terpaksa menunggu pada waktu itu.

Menurut Pak Cik Shell, pekerja itu dipercayai keletihan selepas membantu ibunya meniaga di pasar pada awal pagi. Ekoran video yang tular itu, pekerja itu telah dihantar untuk buat pemeriksaan kesihatan dan majikannya telah memberikan cuti seketika untuk dia berehat.

A post shared by Shairan Huzani (@pakcikshell)

Perkongsian video itu telah menerima maklum balas positif dan pujian daripada netizen yang mana merasakan pekerja itu beruntung kerana mendapat majikan yang sangat bertanggungjawab dan memahami situasi sebenar pekerja.

Tambah netizen lagi mereka memuji pekerja itu kerana sanggup melakukan lebih daripada satu pekerjaan bagi menampung perbelanjaan keluarganya. Orang ramai juga mendoakan agar pekerja tersebut kembali pulih dan dapat terus berkhidmat dengan baik.

Warganet juga memesan agar orang ramai perlu ‘berfikir panjang’ terlebih dahulu sebelum menularkan satu-satu video ke media sosial. Bak kata Pak Cik Shell —

“Kami beroperasi oleh sekumpulan warga Malaysia yang kuat bekerja, untuk warga Malaysia yang lain. Itulah hakikat kehidupan yang kita tak nampak.”

Sikap terpuji Pak Cik Shell sebagai leader disegani pernah mendapat perhatian ramai apabila beliau berjumpa dengan pekerja yang mengambil keputusan SPM sambil memakai baju Shell.

‘Big Boss’ Turun Padang Jumpa Pelajar Tular Ambil Keputusan SPM Pakai Baju Shell

‘Pak Cik Shell’ Terus Beri Kerja Selepas Mendengar Kisah Remaja Gelandangan Ini


AWAS Apabila Lelaki Memakai Syampu Wanita Hidup Pasti Lebih “Trix”. Apa Itu “Trix”?

*Trix” ialah perkataan yang ditambah pada apa jua perkataan lain untuk menonjolkan sifat feminine/kewanitaan.


Awas, Elak Membeli Produk Kulit Yang Mengandungi Bahan-Bahan Ini

Ketika ini banyak produk kulit muncul bak cendawan di pasaran. Pengguna mempunyai pelbagai pilihan produk dari dalam dan luar negara untuk dipilih tetapi bagaimana untuk tahu produk yang anda gunakan itu selamat atau pun tidak?

April 2017 tahun lalu, National Pharmaceutical Regulatory Agency (NPRA) telah mengeluarkan senarai produk yang didapati mengandungi bahan larangan, termasuk racun berjadual yang tidak dibenarkan dalam produk kosmetik.

Penggunaan produk kosmetik yang dicampur dengan bahan kimia seperti yang telah dikesan boleh menyebabkan kesan sampingan serius kepada kesihatan penggunanya. Di sini kami nyatakan beberapa bahan berbahaya yang biasa dicampur dalam produk kosmetik dan pembersih muka.

Merkuri boleh menyerap masuk ke dalam badan dan menyumbang kepada kerosakan kepada buah pinggang dan sistem saraf. Bagi ibu hamil yang menggunakan produk mengandungi merkuri pula, ia boleh menjejaskan perkembangan otak bayi di dalam kandungan. Merkuri juga turut boleh menjejaskan otak kanak-kanak kecil.

Merkuri juga bersifat menghakis dan memang apabila menggunakan produk yang mengandungi merkuri, kulit anda akan tampil bersih tetapi kemerahan. Ini kerana kulit anda sebenarnya sedang ‘terhakis’ tanpa anda sedar.

Tretinoin adalah bahan yang baik untuk merawat jerawat. Tetapi tretinoin yang digunakan untuk produk merawat jerawat boleh menyebabkan bahagian kulit yang disapu menjadi kemerahan, tidak selesa, pedih, mengelupas dan kulit menjadi sangat sensitif kepada cahaya matahari. Jika anda mempunyai masalah kulit sensitif, elakkan daripada menggunakan produk yang mengandungi tretinoin.

Tretinoin juga boleh dijumpai dalam produk anti penuaan yang ada di pasaran.

Hydroquinone ini sebenarnya disahkan selamat untuk digunakan. Hydroquinone akan bleach kulit anda untuk mengurangkan kehadiran melanosit. Melanosit menghasilkan melanin, yang akan memberikan warna kepada kulit anda.

Hydroquinone menghalang proses pigmentasi (depigmentasi) yang mengurangkan perlindungan kulit daripada pancaran sinar UV merbahaya dan sekaligus meningkatkan risiko kanser kulit. Selain daripada itu kulit yang disapu dengan hydroquinone menjadi kemerahan, tidak selesa, dan bertukar menjadi sangat sensitif.

Cuba anda semak mana-mana produk cuci muka, minyak wangi, cologne atau kecantikan. Pasti akan ada perkataan fragrance ini. Apa sebenarnya fragrance ini? Fragrance adalah pewangi atau pewarna yang dimasukkan pada produk untuk memberi warna atau wangian pada produk yang anda gunakan.

Ia sebenarnya dimasukkan untuk memberi lebih keselesaan pada pengguna tetapi kadangkala kandungan dalam fragrance ini mungkin boleh memberi riaksi pada kulit dan menjadikan kulit anda bertambah sensatif.

Ada alcohol yang baik dan juga yang tidak baik. Methanol, isopropyl alcohol, propanol, benzyl alcohol, dan sd alcohol (alcohol denat) adalah contoh alcohol yang tidak baik untuk kulit. Alcohol ‘jahat’ ini boleh membuatkan kulit jadi tersangat kering dan merah selepas digunakan.

Alcohol sebenarnya membantu untuk membuang lapisan kekotoran pada kulit tetapi ianya akan menyebabkan kulit jadi sedikit pedih apabila digunakan. Alcohol sebenarnya membantu untuk menjaga lapisan kulit dan memastikan kulit sentiasa sihat.

Tetapi ianya akan menyebabkan kulit hilang perlindungan semula jadi dan memudahkan bakteria menyerang kulit. Jadinya, kulit anda akan jadi radang serta timbul jerawat (pada wajah).

Ini antara bahan yang anda perlu lihat terlebih dahulu sebelum membeli mana-mana produk pencuci kulit. Jika kulit anda tersangat sensitif, anda mungkin boleh bertukar menggunakan pencuci muka keluaran Cetaphil.

Anda tanya sahaja rakan-rakan yang sudah menggunakan produk ini, rata-rata berpuas hati dengan kesannya. Cetaphil Gentle Skin Cleanser bantu untuk membersih dan melembap secara lembut tanpa mengikis pelindung kulit semula jadi anda.

Produk Cetaphil juga adalah fragrance-free, jadi kandungannya bebas daripada bahan kimia berbahaya dan sesuai untuk semua peringkat umur dan jenis kulit. Cetaphil Gentle Skin Cleanser ini juga sesuai untuk muka dan bahagian badan; jadi tidak perlu lagi anda mencari sabun yang berlainan untuk muka dan badan anda.

Setiap produk Cetaphil telah diuji secara klinikal oleh pakar dermatologi dan selamat untuk digunakan. Jika anda mempunyai kulit sensitif, ini produk yang terbaik untuk anda. Cuba dan rasai sendiri perubahannya.


12 Tip Travel Ke Lokasi Menarik Di Jogjakarta, Indonesia

Trip kami ke Jojga kali ini adalah selama 4 hari 3 malam. Ringkasan itinerari seperti di bawah.

Hari 1
Lunch – Hutan Pinus – Pantai Parangtritis – Dinner

Hari 2
Sunrise Gunung Merapi – Cave tubing & oya rafting Goa Pindul – Lunch – Gondola ride Pantai Timang- Dinner lobster – Bukit Bintang

Hari 3
Sunrise Bukit Sikunir – Breakfast – Telaga warna from top – Kawah Sikidang – Borobudur Temple – Dinner

1. Bukit Sikunir dalam 3 jam setengah perjalanan dari Bandar Jogja. Dekat sana sangat sejuk. Suhu masa kitorang pegi hari tu dalam 4 darjah celcius. Berasap-asap mulut bila cakap. Hihi. Sila bawa baju sejuk, glove, stoking. Get ready untuk panjat tangga sampai semput. Hehe.

2. Dekat Gunung Merapi kena naik jeep. Jalan berbatu. Nak kurangkan hentakkan sila berdiri.

3. Naik ojek dalam 20 minit untuk ke Pantai Timang. Jalan teruk, berbatu. Memang mencabar. Paling teruk dalam sejarah. Elakkan bertolak balik dari Pantai Timang waktu gelap sebab lampu jalan takde.

4. Kena cuba makan ayam penyet dekat Lesehan Ar Barokah. Makan tepi jalan je tapi ayam penyet dia paling sedap pernah rasa.

5. Kalau beli jagung bakat dekar Bukit Bintang, dekat tepi jalan murah sikit berbanding beli dekat dalam kedai.

6. Kalau korang ada student card, bawa. Boleh guna untuk tiket Borobudur. Boleh dapat separuh harga kalau guna student card. Kawalan dekat Borobudur strict gila. Jadi jangan berangan nak menyamar sebagai orang tempatan untuk dapat tiket murah.

7. Dekat Jalan Malioboro ada satu mall nama Mal Malioboro. Dekat situ ada banyak restoran makanan segera macam KFC, Pizza Hut. Foodcourt pun ada. Jadi kalau korang tak nak makan dekat tepi-tepi lorong jalan Malioboro tu, boleh makan dekat Mal Malioboro. Tutup pukul 9.30pm.

8. Dekat Kalibiru, bila korang dah naik dekat photo spot tu, memang wajib kena beli gambar yang photografer dorang ambilkan. Minimum 4 keping kena beli. Sekeping 5k. Nak tangkap gambar guna phone sendiri pun boleh tapi tetapi kena beli gambar yang photografer to snap. Nanti gambar tu tak dapat dalam bentuk hard copy tapi transfer dekat phone korang. Boleh lah korang terus upload dekat IG, senang. Haha.

9. Kitorang pergi bertujuh. Jadi semuanya base on sharing basis of 7 person.

10. Tak perlu bawa makanan banyak-banyak dari Malaysia. Makanan dekat Jogja murah dan sedap. Kita orang bawa makanan tapi tak makan pun. Buat berat backpack je.

11. Untuk penginapan di Edu Hostel kalau nak jimat lagi, ambil dorm. Kita orang ambil private room. Tapi kalau dorm kena jaga barang elok-elok dekat locker tu. Private room selamat sikit. Rooftop Edu Hostel tutup jam 10pm.

12. Jogja memang best. Sesuai untuk nature lover. Sesiapa yang akan ke sana, jangan lupa ke Sikunir. Best tak tipu. Dah lah best, cantik pulak tu.

Baca lagi: 7 Perkara Anda Perlu Tahu Sebelum Travel Ke Jogjakarta, Indonesia


Awas! Saintis Dakwa COVID-19 Mampu Ganggu Tahap Kesuburan Lelaki

Satu kajian terbaru yang diterbitkan dalam jurnal Reproduction menyatakan bahawa gejala jangkitan COVID-19 yang teruk boleh mengganggu kualiti sperma lelaki, sehingga mempengaruhi tahap kesuburan, lapor CNN.

“Laporan ini memberikan bukti bahawa COVID-19 dapat merosakkan kualiti sperma dan berpotensi mengganggu pembiakan lelaki,” tulis para penyelidik dalam kajian terbaharu.

Dalam kajian itu, para penyelidik membandingkan 105 lelaki subur tanpa COVID-19 dengan 84 lelaki yang dijangkiti dengan wabak COVID-19. Di dalam kes ini, apa yang dijadikan tumpuan adalah kualiti cecair sperma lelaki ini.

Hasil akhir kajian membawa kepada penemuan bahawa lelaki yang dijangkiti wabak COVID-19 mengalami keradangan dan tekanan oksidatif pada sel sperma mereka. Tambahnya lagi, kepekatan sperma, mobiliti dan bentuk juga dipengaruhi oleh wabak ini.

Semakin parah gejala yang dialami pesakit, semakin mudah mereka mengalami gangguan sperma, kata para penyelidik.

“Kesan ini pada sel sperma dikaitkan dengan kualiti sperma yang lebih rendah dan penurunan potensi kesuburan. Walaupun kesan ini cenderung meningkat dari masa ke masa, kesannya tetap tinggi dan tidak normal pada pesakit COVID-19, dan kesan besar perubahan ini juga ada kaitan dengan keparahan penyakit, “kata Behzad Hajizedah Maleki, penyelidik utama dan pelajar kedoktoran di Justus Liebig University Giessen, Hesse, Jerman dalam kajiannya.

Para penyelidik juga mendapati bahawa lelaki yang dijangkiti COVID-19 mempunyai tahap aktiviti enzimatik ACE2 yang jauh lebih tinggi daripada mereka yang tidak dijangkiti. ACE2 atau Angiotensin-converting Enzyme 2 adalah protein yang merupakan pintu masuk virus korona dan menjangkiti sel manusia.

“Tidak menghairankan bahawa COVID-19 boleh mempengaruhi sistem pembiakan lelaki kerana reseptor ACE2 juga terdapat di testis,” kata Allan Pacey, profesor andrologi di The University of Sheffield di South Yorkshire, England.

Walau bagaimanapun, sebilangan pakar yang tidak terlibat dalam penyelidikan ini secara langsung mengkritik kajian ini. Mereka memberi amaran kepada para penyelidik untuk berhati-hati dalam menyimpulkan kajian. Sebahagian pakar mengatakan bahawa kajian itu tidak menemui hubungan antara COVID-19 dan tahap kesuburan lelaki.

Channa Jayasena, seorang perunding endokrinologi pembiakan dan andrologi di Imperial College London, mengatakan bahawa sukar untuk menentukan kesan COVID-19 dengan kualiti sperma, kerana orang yang dijangkiti dengan wabak yang biasa juga akan mengalami penurunan jumlah sperma.

“Menghidap virus seperti selesema dapat menurunkan buat sementara jumlah sperma seseorang (kadang-kadang menjadi sifar) selama beberapa minggu atau bulan. Ini sukar untuk mengetahui berapa banyak pengurangan yang diperhatikan dalam kajian ini khusus untuk COVID-19 daripada sekadar penyakit,” katanya.

Sementara itu, menurut Alison Murdoch, ketua Newcastle Fertility Center di International Center for Life, Newcastle University, UK, setakat ini tidak ada bukti COVID-19 dalam air mani dan tidak ada bukti bahawa coronavirus dapat ditularkan dari air mani.

Terdahulu, saintis di China beri amaran bahawa pandemik tahun ini bakal lebih teruk daripada tahun lalu. Klik pautan di bawah untuk membaca.

Saintis Di China Beri Amaran, Pandemik Tahun Ini Diramal Lebih Buruk Daripada Tahun 2020

Penyelidik Dakwa Ganja Mampu Rawat Pesakit COVID-19, Minta Kajian Lebih Mendalam Dilakukan

COVID-19 Di Malaysia Dijangka Berakhir Awal Mei Menurut Kajian Universiti Dari Singapura


‘Awek Lawa’ Didakwa Curi Kasut Vans, Hilangkan Diri Selepas Kantoi

Baru-baru ini, kes seorang wanita yang merupakan pekerja di sebuah butik Vans didapati telah mencuri barang berupa kasut, cermin mata dan banyak lagi secara terang-terangan.

Modus operandi kecurian ditangkap dalam rakaman CCTV apabila barangan tersebut dibeli oleh rakan subahatnya iaitu teman lelaki dan kakaknya yang menyamar menjadi pelanggan tetapi barangan tidak di ‘scan’ ketika di kaunter pembayaran.

Mintak tolong sapa kenal dia mintak dia serah diri lah ye dah curi kasut jangan buat hilangkan diri gitu je minah oi pic.twitter.com/xewLHwGbuK

— 4cidgaff (@rynnaa2) September 22, 2022

Wanita tersebut telah bekerja selama 2 tahun di situ dan berhenti pada bulan Julai lalu mendakwa bahawa tiada kenaikan gaji punca dia berhenti. Hal ini disedari apabila semak barangan didapati tiada tetapi di dalam sistem masih ada stok tersebut.

Bukan itu sahaja, wanita itu juga ‘flex’ di media sosial memakai barangan Vans yang dicuri itu dan selepas kantoi, wanita itu bertindak menghilangkan diri. Difahamkan, laporan polis sudah dibuat dan jika wanita tersebut tidak menyerah diri sehingga jam 5 petang ini, maka polis akan masukkan wanita terbabit dalam senarai orang yang dikehendaki.

Malah, jika anda mempunyai sebarang maklumat berkaitan keberadaan wanita terbabit bolehlah hubungi pihak berkuasa atau staf Vans agar kes ini dapat diselesaikan.


‘A’wood Sunglass’ Kaca Mata Buatan Malaysia Yang Setanding Jenama Antarabangsa

Hebat. Siapa sangka di Malaysia ada produk kaca mata yang awesome seperti A’Wood. Diterajui oleh Mohd Faisal, jenama ini adalah yang pertama di Malaysia menghasilkan cermin mata diperbuat daripada kayu. Setiap satunya diperbuat dengan tangan dan menurut Faisal, tarikan utama produk mereka ini semestinya material yang digunakan serta style yang unik yang tidak dijual di tempat lain. Walaupun persaingan sengit di pasaran antarabangsa, A’wood meletak target untuk mengembangkan jenama mereka ke seluruh dunia. Rasa nak beli sepasang selepas tengok video ini dan setiap rekaan buat masa ini adalah sangat limited. All the best buat A’wood!


Amazon Web Services Sasarkan Pelaburan Berjumlah RM25.5 Bilion Di Malaysia Menjelang 2037

Syarikat AWS pada tahun lalu dilaporkan komited untuk melabur di Malaysia dan mengumumkan perancangan mereka untuk melabur sebanyak $6 bilion (~RM25.5 bilion) untuk membangunkan pelbagai perkara melaluinya.

Terbaharu, AWS dilaporkan akan membuka AWS Region untuk Malaysia yang sekaligus bakal memudahkan startup tempatan untuk segala urusan berkaitan infrastruktur seperti pusat data, sekuriti dan pelbagai perkhidmatan AWS lain.

Di samping itu, ia juga akan terdiri daripada ‘3 Availability Zones’ sekaligus menjamin perkhidmatan berterusan untuk pelanggan AWS di Malaysia. Dengan kehadiran AWS Region khas ini, penawaran kadar latensi yang lebih rendah untuk internet sementara pengguna korporat termasuklah agensi kerajaan dapat menyimpan data dengan lebih sekuriti.

Sehingga kini terdapat pelbagai startup dan juga syarikat besar yang menggunakan perkhidmatan AWS termasuklah Carsome, Astro, Storehub dan banyak lagi. Dengan komitmen perancangan RM25.5 bilion yang akan dilaburkan oleh AWS untuk pasaran Malaysia, semestinya dapat merancakkan lagi arena teknologi internet dan startup di sini.


Lebih Canggih Dan Moden, Perodua Dedah Rekaan Terbaru Axia 2023

Mula mempamerkan teaser sekitar 1212 lalu, hari ini menjadi saksi apabila Perodua secara rasminya telah menampilkan rekaan gambar pertama Perodua Axia generasi terbaharu.

Hadir dengan kod nama D74A, generasi terbaru Perodua Axia ini dilihat tampil dengan rekaan yang lebih segar dan moden. Penyertaan lampu LED DRL serta rekaannya yang mengingatkan orang ramai kepada Volkswagen Polo antara yang membuatkan model ini tampil menyerlah.

Perodua Axia 2023 ini dikuasakan oleh enjin 1 liter 1KR-VE tiga slinder NA yang mampu menghasilkan 67 kuasa kuda dan tork sebanyak 91Nm. Kotak gear yang digunakan pada kali ini adalah jenis D-CVT. Meskipun sering menjadi sebutan ramai sebelum ini, model Perodua yang bakal dilancarkan ini disahkan tidak hadir dengan sokongan enjin turbo.

Pihak Perodua turut menjanjikan penggunaan bahan api secara purata sebanyak 25.3km/l serta mampu mencapai setinggi 27.4km/l menerusi mod Eco Idle.

Tidak hanya menawarkan rekaan yang moden pada bahagian luaran, para pengguna bakal turut menerima rekaan baharu pada bahagian dalam dengan penyertaan skrin TFT 9-inci yang ditawarkan eksklusif buat varian AV. Selain itu, Perodua juga turut menyertakan skrin 7-inci pada bahagian tachometer yang sama tersedia pada model Perodua Ativa.

Pelbagai lagi penawaran yang sedia ditawarkan buat Perodua Axia generasi terbaharu ini. Tidak mustahil orang ramai terpaksa menanti dengan lebih panjang seakan Perodua Alza yang dilancarkan pada tahun lalu.

Mengulas dari segi harga, Perodua Axia 2023 bakal mula ditawarkan pada harga RM38,600 bagi varian G iaitu varian terendah. Varian AV selaku varian tertinggi bagi model ini mula sedia ditawarkan pada harga RM49,500.

Sebanyak 5 warna yang akan ditawarkan terdiri daripada warna Coral Blue, Granite Grey, Lava Red, Glittering Silver dan Ivory White. Model yang bakal dilancarkan secara rasmi pada 14 Februari ini dimaklumkan sudah sedia dibuka untuk tempahan.


Axia Berhenti Beli Jeruk Mangga Jadi Punca Kemalangan Langgar Lari Antara Motosikal Dan X-Trail

Walaupun telah diingatkan berkali-kali, namun masih ramai orang yang berdegil dan terus menjual di lampu isyarat. Malah, penjaja yang didapati meniaga di lampu isyarat boleh didenda sehingga RM2,000.

Terbaharu, seorang pengguna Twitter telah berkongsi rakaman ‘dashcam’ yang menunjukkan kemalangan langgar lari yang melibatkan sebuah kereta Nissan X-Trail dengan sebuah motosikal.

Sbb jual mangga tengah jalan kereta berhenti mengejut . Kalau jumpa Nissan xtrail kemek tepi bagitau. No plat tak nampak sangat area traffic lights bangi. pic.twitter.com/D2GTJOn943

— r₃miiiiiiiiiiiii (@wnremi) September 9, 2022

Menerusi rakaman video tersebut, dapat dilihat kereta Nissan X-Trail itu yang mahu mengelak kereta Axia yang berhenti di tengah jalan untuk membeli jeruk mangga mengakibatkan sebuah motosikal menghentam kereta Nissan X-Trail terbabit.

Selepas itu, kereta Nissan X-Trail bertindak meninggalkan tempat kejadian dan kereta Axia itu juga meneruskan perjalanan. Penunggang motosikal itu dilihat tidak mengalami kecederaan parah dan dibantu oleh penjaja mangga jeruk dan juga penunggang motosikal yang kebetulan melalui jalan tersebut.

Hal ini telah meraih perhatian orang ramai dan rata-rata netizen tidak berpuas hati kerana pemandu tersebut bertindak melarikan diri seolah tidak mahu bertanggungjawab.

Tolong la pihak berkuasa sapu habis spesis jual mangga kat jalanraya ni. Menyusahkan org https://t.co/DLodUoQDcU

— Ucop (@yusof_yakob) September 10, 2022

This is why we should stop these people selling mangga tepi jalan because there are some impatient people like kereta Nissan ni https://t.co/PtU5WCdctH

— Asyraful (@acapulamin) September 10, 2022

“Atleast xtrail tu bagi signal awal” bagi signal awal tapi kalau tak tgk side mirror pun membawa padah gak, kerja nk hentam penunggang motor je. Masa ambil lesen dulu tak belajar CITO ke? https://t.co/uQrQ0WvdqS

— ACP💭 (@amirulacappp) September 10, 2022

One of the main reason I strongly disapprove of penjualan mangga/jeruk/nenas etc tepi jalan besar mcm ni…Distraction kepada drivers and riders on the road. https://t.co/OGtz0vVJCi

— Luminous (@MuniHmdn) September 9, 2022

Malah, para netizen juga berkata perkara ini dapat dielakkan jika penjaja menjual di tempat yang sewajarnya. Tambah netizen, inilah sebab kenapa penjualan di lampu isyarat dan tepi jalanraya kerana mendatangkan bahaya kepada penjual dan pengguna lalu lintas.


Axiata Digital Innovation Fund Labur RM12.5 Juta Dalam 6 Syarikat Teknologi Malaysia

Axiata Digital Innovation Fund (ADIF), dana modal teroka korporat perkhidmatan terbesar di Malaysia, akan melabur sebanyak RM12.5 juta dalam enam syarikat teknologi milik Malaysia.

Ketua Pegawai Korporat Kumpulan Axiata Group Bhd, Mohamad Idham Nawawi, berkata pelaburan itu akan dapat membantu mengembangkan perniagaan dan produk mereka untuk menjadi peneraju serantau dalam pasaran perkhidmatan digital.

“Kami berada di kedudukan terbaik untuk membantu syarikat-syarikat ini berkembang lebih pantas dan lebih besar dengan menyediakan bukan hanya pembiayaan, tetapi juga kepakaran industri dan akses pasaran kepada 260 juta pelanggan Axiata di seluruh Asia,” katanya pada taklimat media di sini, hari ini.

Daripada 160 syarikat yang disaring, ADIF memilih Maideasy, Tripfez, Easyparcel, Easyuni, SPOT News dan Supahands untuk menerima dana itu, katanya.

“Syarikat-syarikat itu adalah daripada sektor pelancongan, perkhidmatan, logistik dan media,” katanya. ADIF, yang dilancarkan pada November 2014, adalah kerjasama antara Axiata dan Malaysia Venture Capital Management Bhd (MAVCAP), bagi menyokong objektif kerajaan untuk meningkatkan keupayaan syarikat teknologi tempatan.

Dana itu yang diuruskan oleh Intres Capital Partners Sdn Bhd, anak syarikat MAVCAP, mempunyai komitmen RM100 juta.

Setakat ini, ia memiliki RM70 juta dan masih sedang mencari pelabur berpotensi untuk melabur bagi baki selebihnya.

Sementara itu, Kamarul Nizam Kassim, rakan kongsi dalam Intres Capital Partner berkata, dana itu juga akan memantau prestasi syarikat bagi tempoh 12-18 bulan.

Beliau berkata, pusingan pertama pelaburan ini bukan yang terakhir.

“Ia akan bergantung kepada kemajuan syarikat dan sekiranya terdapat keperluan bagi pelaburan seterusnya, ia mungkin dilakukan,” katanya. Kamarul Nizam berkata, dana itu juga akan membantu merangsang inovasi dan menyumbang ke arah memupuk ekosistem yang dinamik bagi industri modal teroka.

LIKE dan FOLLOW Vocket di Facebook serta Instagram


Ini Kisah Bagaimana Ayah Bernama ‘Proton Saga’ Namakan Anaknya ‘Viva’

Tidak salah kalau saya mahu katakan, keluarga ini miliki nama paling unik di Malaysia. Bagi pasangan ibu bapa, mahu memilih nama terbaik buat anaknya bukan satu perkara mudah. Itulah yang berlaku kepada ayah pemilik nama unik ‘Proton Saga’ 33 tahun dahalu.

Pada awalnya, saya juga berasa sedikit janggal apabila mendapat berita ini, walaubagaimanapun saya terpaksa akui nama ini memang sungguh unik. Mana tidaknya, setiap kali terlintas Proton Saga, terus saya terbayangkan kereta Malaysia, tetapi kali ini nama yang sama adalah milik seorang insan yang baik hati.

Menurut laporan portal tempatan, sekitar 33 tahun dahulu Kelambu Jambi, 54 tahun memberikan nama anak sulongnya ‘Proton Saga’ iaitu semperna nama kereta nasional keluaran pertama Malaysia.

“Tak tahu nak letak nama apa masa tu, ada orang cadangkan Proton Saga, saya fikir bagus juga, jadi saya terus setuju.” Katanya ketika ditemu bual.

Oleh kerana tidak pandai membaca dan menulis ditambah pula dengan perasaan bingung ketika itu, seorang anggota polis Trolak mencadangkan nama tersebut kepadanya. Tanpa menyoal banyak, beliau terus bersetuju dengan nama tersebut. Itulah penceritaan awal kisah ini.

Meskipun nama ini mungkin kelihatan sedikit janggal, namun Kelambu Jambi sedikit pun tidak pernah menyesal malah berbangga setiap kali orang menyebut nama anaknya itu. Perkara ini turut diakui Proton Saga sendiri, beliau turut mengakui langsung tidak segan atau malu untuk memberitahu namanya jika ditanya. Sejak kecil lagi kawan-kawan sekampungnya juga tidak pernah mengejek atau mempermainkan namanya meskipun mereka tahu ia nama sebuah kereta.

Ikut idea ayah, kini Proton Saga telah berkahwin dan memilik seorang cahaya mata dan menamakan anaknya dengan nama ‘Viva’ iaitu semperna kereta dihasilkan Perodua pada Mei 2007. Menurutnya, nama itu dicadangkan seorang jururawat di Tapah memandangkan pada ketika itu anaknya lahir dua bulan selepas model kereta itu dilancarkan.

“Macam bapa saya juga, waktu tu saya tak tahu nak letak nama apa. Kebetulan ada misi datang periksa isteri saya. Dia beri cadangan nama Viva. Saya dan isteri rasa itu unik dan terus setuju,” ujarnya

Dalam bergurau senda, beliau mengakui akan tersenyum setiap kali melihat Mykid anaknya tertera Viva Proton Saga. Viva kini berada di tahun empat di Sekolah Kebangsaan (SK) Trolak Selatan.

Apa pun, kami di Vocket berharap Viva Proton Saga suatu hari nanti akan menjadi antara orang yang menyumbang dan berbakti besar kepada negara tercinta Malaysia suatu hari nanti. Yeah!


Ayah Dan Anak Lelaki Tangkap Gambar Dalam Keadaan Yang Sama Selama 27 Tahun

Bermula pada tahun 1986. seorang ayah dan anak lelakinya bergambar hitam putih dalam keadaan yang sama setiap tahun. Gambar gambar ini menunjukkan usia ayah tersebut dari saat anak lelakinya lahir sehinggalah meningkat dewasa.

Gambar ini memberi seribu satu makna tentang kasih sayang seorang ayah dan anak dan bagaimana seseorang itu membesar dan menjadi tua usianya. Saat menulis ini, gambar gambar ini telah menerima lebih 850,000 paparan di Imgur.


Ayah Greta Thunberg Gembira Tetapi Tidak Bangga Dengan Anaknya

Ayah kepada aktivis alam sekitar, Greta Thunberg gembira dengan pencapaian anaknya tetapi tidak berbangga.

Bercakap kepada BBC, Svante Thunberg berkata ‘idea kurang baik’ apabila Greta melakukan mogok sekolah sehingga beliau menarik perhatian dunia.

Ayahnya mengakui bahawa kebimbangan beliau adalah bagaimana anaknya akan menangani pandangan yang disuarakan oleh orang ramai.

Svante Thunberg mendedahkan bahawa anaknya mempunyai masalah kemurungan sebelum bergerak aktif dalam aktivisme selepas dia memulakan mogok sekolah di luar parlimen Sweden. “Dia kini sangat gembira,” katanya.

“Dia berhenti bercakap dan dia berhenti pergi ke sekolah,” katanya menceritakan tahap kemurungan Greta sambil menambah ‘mimpi menjadi lagi ngeri’ apabila Greta mula menolak makan.

Tetapi ayahnya kini gembira dengan Greta setelah penyakit kemurungan yang dihadapinya sebelum ini berjaya beransur sembuh.

“Saya tidak bangga, tetapi saya gembira melihat dia gembira. Saya gembira saya mendengar apa yang dimahukannya,” kata Svante.

Manakala naturalis, Sir David Attenborough, memuji sikap berani Greta ketika program bual bicara di BBC.

“Beliau telah mencapai sesuatu di antara kita yang telah berusahakan selama 20 tahun tetapi gagal,” kata Sir David, sambil menambah bahawa Greta adalah alasan utama mengapa isu iklan dibincangkan semasa kempen pilihan raya Inggeris.

Greta Thunberg sebelum ini telah dipilih sebagai TIME’s Person Of The Year. Klik pautan di bawah untuk bacaan lanjut.

Pejuang Alam Sekitar, Greta Thunberg Dipilih Sebagai TIME’s Person Of The Year

Mudah Tetapi Jijik, Lihat Bagaimana Sistem Pengurusan Sampah Dilakukan Di India

Pengasas ‘The Ocean Cleanup’ Terkejut Dengan Sampah Yang Ditemui Di Perairan Malaysia


12 Villa Di Malaysia Dengan Kolam Renang Persendirian Ideal Untuk Percutian Romantis

Alangkah menariknya buat pasangan yang baru berkahwin untuk menginap di villa-villa yang dilengkapi dengan kolam renang persendirian. Ketika bercuti, mereka bukan sahaja dapat melawat tempat baru, tetapi juga menikmati masa bersendiri dengan pasangan dalam suasana yang privasi, jauh daripada hiruk pikuk kehidupan kota. Sebelum ini kami pernah berkongsi villa-villa menarik di Bali dengan kolam renang persendirian yang romantik. Pada kali ini kami ingin berkongsi 12 lokasi menarik di Malaysia yang menyediakan kolam renang persendirian:

La Villa Langkawi direka untuk memberi ketenangan kepada pengunjung. Pemandangan sawah padi yang terbentang luas, menambah unsur magik kepada villa ini. Villa mewah ini bukan sahaja mempunyai pemandangan sawah padi, tetapi juga gunung yang tinggi. Terletak di Pantai Cenang, dalam daerah negeri Kedah, villa ini terletak hanya 1km daripada Underwater World Langkawi. Harga satu malam bermula daripada RM1350.

Layari laman web La Villa Langkawi untuk maklumat lanjut.

Villa Samadhi bukannya villa percutian yang biasa. Terletak di tengah kota, dengan pemandangan pencakar langit yang memukau, anda bakal tidak percaya dengan keindahan villa ini. Bilik-biliknya dilengkapi dengan katil yang empuk, bilik mandi yang luas, plunge pool yang terbuka dan balkoni persendirian. Tidak seperti hotel-hotel 5 bintang yang lain, villa ini unik sebagai sebuah villa yang kecil di tengah-tengah bandaraya Kuala Lumpur, dan setiap bilik menampilkan karakter tersendiri. Harga bermula daripada RM720 untuk satu malam.

Layari laman web Villa Samadhi untuk maklumat lanjut.

3. Eastern Pavilion Boutique Resort & Spa, Cherating

Terletak di pantai timur Semenanjung Malaysia, resort di Cherating ini terdiri daripada 12 buah rumah tradisional Malaysia, dan diberi nama negeri-negeri di Malaysia. Dengan keluasan 2.6 ekar, resort ini terletak berhadapan dengan Laut China Selatan, dan memberikan pemandangan yang amat menarik. Hiasan dalaman setiap rumah menampilkan gabungan rustik dan unsur tradisional Melayu dengan kemudahan moden. Harga bermula daripada RM660 untuk satu malam.

Layari laman web Eastern Pavilion untuk maklumat lanjut.

4. The Banjaran Hotsprings Retreat, Ipoh

The Banjaran memang direka khas untuk pasangan, dan mereka tidak menerima tetamu di bawah umur 12 tahun. Villa mereka dengan keluasan 1667 dan 2808 kaki persegi, adalah di antara villa paling besar ditawarkan di pasaran. Lokasi ini amat sesuai untuk penggemar alam semulajadi dengan gua-gua semulajadi dan rimba di sekitar villa ini. Menariknya, mereka menawarkan kolam air panas semulajadi, konsep langit terbuka dan pagar yang memisahkan antara villa, jakuzi dan outdoor plunge pool. Harga bermula daripada RM1329 untuk satu malam.

Ketahui lebih lanjut dalam laman web The Banjaran.

5. Felda Residence Hot Springs, Sungai Klah, Sungkai, Perak

Felda Residence Hot Springs, Sungai Klah, menjadi destinasi pilihan ramai disebabkan tawaran jakuzi air panas di setiap villa dengan harga mampu milik. Dengan pemandangan gunung-ganang dan langit yang membiru, residen ini menawarkan villa 1 bilik, 2 bilik dan 3 bilik. Air panas disalurkan daripada kolam geoterma semulajadi. Anda juga boleh melawat kolam air panas yang lebih besar berhampiran residen ini. Harga villa bermula pada RM600 satu malam. Pilihan yang jauh lebih rendah adalah dengan menyewa bilik pada kadar RM180 satu malam dan kemudian menyewa ruangan jakuzi persendirian pada kadar RM80 sejam.

Ketahui lebih lanjut di laman web Felda Travel.

6. The Westin Langkawi Resort & Spa, Langkawi

Tinggalkan kehidupan anda yang sibuk dan cas semula badan dan minda anda di pantai persendirian sepanjang 500 meter, menghadap Laut Andaman di samping lanskap kehijauan di The Westin Langkawi Resort & Spa. Terdapat beberapa jenis bilik dan suite dan 2 jenis villa yang boleh dipilih iaitu villa satu bilik dan villa premium. Harga villa seluas 1023 sehingga 3111 kaki persegi ini bermula daripada RM2255 untuk satu malam.

Ketahui lebih lanjut di Starwood Hotels.

Grand Lexis adalah tempat percutiaan dalam suasana resort. Setiap villa di hotel ini dilengkapi kolam air peribadi yang dihiasi dengan lanskap menarik. Anda juga ditata dengan pemandangan Selat Melaka yang membiru. Dengan keluasan minima sebanyak 76.74 meter persegi, harga terendah tanpa sarapan adalah sebanyak RM500 semalam. Buat tempahan awal sekiranya anda bercadang untuk tinggal di villa ini semasa musim puncak, kerana harganya boleh meningkat dengan banyak disebabkan permintaan tinggi.

Layari laman web Grand Lexis PD untuk maklumat lanjut.

Sora House adalah villa moden diterangi oleh cahaya semulajadi, dan pemandangan cantik hutan berdekatan. Sora bermaksud “langit” dalam bahasa Jepun. Sora House dihiasi dengan deko berwarna putih dan tingkap besar, menjadikan anda dapat menikmati pemandangan dengan lebih seronok. Sora House dilengkapi dengan plunge pool, dengan harga sewaan bermula pada RM950 semalam.

Hubungi The Dusun untuk maklumat lanjut.

Terletak di tengah-tengah kedamaian hutan, The Datai Langkawi adalah gabungan baik di antara satu resort moden dengan suasana alam semulajadi di sekitarnya. Terletak di Pulau Langkawi yang mistikal, setiap bilik, suite dan villa  menawarkan pemandangan menarik Laut Andaman. The Datai Langkawi menawarkan lokasi terbaik untuk berehat, dan Pantai Datai telah ditabalkan oleh National Geographic sebagai 10 Pantai Terbaik di Dunia. Harga bermula daripada RM2232 satu malam.

Layari laman web The Datai untuk maklumat lanjut.

JapaMala memanggil bilik dan villa di resort mereka sebagai ‘Sarang’. Di celah-celah rimbunan hutan, sarang-sarang yang diperbuat daripada rumah-rumah kayu ini dibina di pinggir bukit dan di tepi pantai. Direka dan dibina sekeliling lanskap semulajadi resort itu, setiap bilik menawarkan hiasan dalaman yang berbeza. Falsafah JapaMala adalah mengekalkan alam semulajadi dan telah menerbitkan inspirasi ‘rustic-luxe’ dalam rekaan mereka. Hanya villa seperti Seaview Sarang, Hillside Sarang dan Penghulu House mempunyai kolam renang mereka sendiri. Villa dengan kolam renang bermula dengan harga RM1310.

Ikuti laman web Japamala Resorts untuk mendapatkan promosi terbaik.

11. Bunga Raya Island Resort And Spa, Kota Kinabalu

Terletak di utara Pulau Gaya, Bunga Raya Island Resort & Spa terasa jauh daripada kesibukan bandar Kota Kinabalu walaupun berada hanya 15 minit daripadanya. Terdiri daripada 48 villa yang diperbuat daripada kayu, resort ini terletak di atas bukit dalam kehijauan hutan hujan tropika Pulau Gaya. Resort mesra alam ini memilih arkitek dan pembinaan gaya Borneo, dengan meminimakan pemotongan pokok-pokok di sekitar resort untuk pembinaannya. Setiap villa mempunyai plunge pool, dan balkoninya dibina menghadap Laut China Selatan yang membiru. Harga (published rates) villa dengan kolam renang bermula pada harga RM2500 termasuk cukai GST dan caj servis; dan perjalanan pergi balik bot, penggunaan alatan sukan air tanpa motor, sarapan, lawatan ke Pusat Ekologi Marin di Gayana Eco Resort, koktel dan Wi-Fi tanpa had.

Hubungi Bunga Raya Island Resort & Spa untuk maklumat lanjut.

12. The Villas (Sunway Resort Hotel And Spa), Kuala Lumpur

The Villas terdiri daripada 17 villa yang dilindungi oleh pagar batu yang tinggi dan kehidupan flora yang merimbun, anda tidak akan percaya anda berada di tengah-tengah bandar Kuala Lumpur. Terletak berhampiran Sunway Pyramid, villa ini hanya dapat dimasuki dengan pegawai pengiring villa yang bertugas. Ianya hanya terbuka untuk pengunjung yang berusia 12 tahun ke atas, dan ianya amat sesuai untuk pasangan yang mencari suasana sunyi dan mendamaikan untuk menikmati masa bersama. The Villas juga menyediakan akses eksklusif ke The Pavillion – iaitu lounge persendirian dan kafe untuk tetamu The Villas. Harga bermula daripada RM1499.

Layari laman web Sunway Hotels untuk maklumat lanjut.

BACA Lagi: 9 Resort Atas Air Dengan Suasana Romantis Untuk Bulan Madu Di Malaysia

LIKE dan FOLLOW Vocket di Facebook serta Instagram


Ayah Hanya Main ‘Game’ Sepanjang Hari, Ibu Terpaksa Letak Anak Dalam Sangkar Ketika Berniaga

Seorang ibu di China tiada pilihan apabila perlu membina sangkar khas buat anaknya di bawah troli tempat beliau berniaga. Beliau tidak dapat meninggalkan anaknya yang berusia dua tahun itu di rumah kerana suaminya yang ketagihan bermain permainan video tidak boleh diharap untuk menjaga anak mereka.

Itulah apa yang dilaporkan menerusi sebuah video yang dimuat naik di YouTube. Netizen yang melihat video berkenaan melahirkan rasa simpati terhadap nasib ibu berkenaan yang menjual jelly ais di bandar Tongren, GUizhou.

Beliau memberitahu media China, Jiu Pai News bahawa beliau perlu menjaga anaknya sekitar tujuh hingga lapan jam sehari, menyebabkan beliau terpaksa membina sangkar dengan ruang yang cukup untuk anaknya bermain.

Wanita tersebut yang hanya mahu dikenali sebagai Puan Li berkata beliau kasihankan nasib anak lelakinya itu tetapi tiada alternatif lain kerana suaminya tidak bekerja dan mengabaikan tanggungjawab menjaga anak.

Jika perlu menjaga anak di rumah, suaminya akan membiarkan sahaja anaknya kelaparan. Dia hanya akan bermain permainan video sepanjang hari sahaja.

Puan Li turut berkata beliau biasanya akan ke pasar di waktu pagi untuk berniaga di sana terlebih dahulu sebelum pulang ke rumah untuk berniaga jual manisan pula di waktu petang.

“Inilah cinta seorang ibu kepada anak. Dia lebih rela lihat anaknya berada di depan mata walaupun berada dalam sangkar daripada dibiarkan tidak selamat di rumah. Pasti beliau turut rasa terkilan dengan tindakannya tetapi ibu lebih tahu apa yang terbaik untuk anaknya,” tulis seorang pengguna media sosial, CP Lee.

Netizen yang lain turut menzahirkan rasa simpati kepada Puan Li dan mendoakan agar ada pihak yang dapat membantu Puan Li menjaga anaknya ketika beliau keluar berniaga.

WHO sebelum ini pernah menyenaraikan ketagihan kepada permainan video adalah satu penyakit mental. Baca lanjut mengenainya pada pautan di bawah.

WHO Senaraikan Ketagihan Bermain Permainan Video Sebagai Penyakit Mental

Nepal Haramkan PUBG Kerana Unsur Ganas Dan Ketagihan

Kronologi Kes Bella, Kanak-Kanak Yang Didera Tanpa Simpati Oleh Penjaganya


“Ayah Kita Seksi,” Dan Ini Yang Ingin Saya Pesan Kepada IbuBapa Yang Ada Anak

Beberapa hari yang lalu sewaktu melintasi sekelompok anak-anak perempuan tahun 1 yang sedang galak bersembang, saya ‘tercuri’ dengar isi perbualan mereka yang agak tidak enak didengar.

Saya berpatah kembali ke arah mereka memandangkan rasa ingin tahu yang meluap-meluap setelah terdengar beberapa patah perkataan yang mencurigakan.

Tersengih mereka malu dan ada yang tiba–tiba menerpa dan memegang tangan saya dan mula membuka cerita.

“Cikgu, diorang cerita pasal ayah Nora (bukan nama sebenar). Diorang kata ayah dia seksi. Eeeii geli,” adu seorang murid yang bersungguh-sungguh mengadu.

“Kenapanya? Apa masalah dengan ayah kamu Nora?” Aju saya kepada murid comel dengan wajah ala-ala kacukan arab itu.

“Dia cakap badan ayah dia ada banyak bulu. Dekat sini, dekat sini, dekat sini,” ulas seorang ahli kumpulan perbincangan tersebut dengan gayanya yang bersungguh-sungguh menunjukkan bahagian badannya dengan tangan.

“Lepas tu kan cikgu dia kata kalau lepas mandi dia…” Memuncung-muncung murid yang seorang ini bercerita sebelum saya potong ceritanya dan memintanya berhenti bercakap.

“Haip… haip… haip… Cukup. Berhenti. Dah tak perlu sambung,” pintas saya tegas.

Terdiam semua mereka. Terkebil-kebil menanggahkan wajah mereka ke arah saya yang tegak berdiri dengan wajah yang sengaja saya gayakan dengan pandangan yang tegas dan serius.

Nora hanya tersengih-sengih dan serba tak senang duduknya. Saya terus memandang wajah anak- anak ini. Saling tak tumpah seperti puteri saya yang umurnya hampir sebaya mereka.

Saya rendahkan badan dan duduk sebentar bersama mereka bercerita tentang perlunya menjaga kerahsiaan dan aurat ibu dan ayah. Berkongsi panduan apa yang boleh diceritakan dan apa yang tidak boleh dikongsikan dengan rakan-rakan mengenai apa yang berlaku di dalam rumah.

Ini hanya salah satu kisah dari sekian banyak kisah tersebarnya aib rumah tangga dari mulut anak- anak ini disekolah. Jujurnya bagi saya ia saya anggap agak ringan kerana banyak lagi kisah- kisah dalam rumah atau bilik tidur yang meluncur laju keluar dari mulut anak-anak ini. Sama ada dikongsi bersama rakan mahupun kepada guru yang rajin melayan mereka berceloteh.

Kawan, pernah tak kita berkongsi perkara ini dengan anak- anak kita yang masih kecil. Tentang perlunya menjaga rahsia rumah tangga dan aurat. Tentang apa yang berlaku dalam rumah yang tidak boleh sama sekali dikongsikan dengan orang lain.

Mendengar cerita anak-anak ini saya yang juga punya anak seusia mereka berasa bimbang. Kalau-kalau anak saya juga begini. Bercerita tentang itu dan ini perkara yang berlaku di dalam rumah kepada rakan-rakan mereka.

Peliharalah kerahsiaan rumah tangga dan juga aurat sekalipun di hadapan anak- anak. Jadikanlah bilik tidur sebagai benteng kerahsiaan isu-isu rumah tangga dan juga aurat.

Islam meletakkan batasan waktu di mana anak- anak perlu meminta izin untuk masuk ke bilik tidur ayah dan ibu (selepas subuh, tengah hari dan selepas solat isyak). Ini lah sebahagian dari sebabnya.

Peliharalah pakaian dan aurat sewaktu berada di hadapan anak-anak kerana ia mungkin menjadi bahan sembang mereka di sekolah.

Peliharalah keburukan suami atau isteri dari diceritakan kepada anak- anak kerana ia boleh menjadi aib kepada mereka bila ia disebar kepada guru-guru dan rakan di sekolah oleh anak-anak.

Peliharalah telinga anak-anak kita dari mendengar isu-isu berat rumah tangga agar ia tidak menjadi bahan ejekan rakan-rakan di sekolah apabila ia tersebar.

Saya yakin semua kita sedang berusaha untuk menjadi ayah dan ibu yang baik. Ya ia sukar dan mencabar. Namun tetap bukan sesuatu yang mustahil.

Memang sukar memahamkan anak yang berusia 6 atau 7 tahun ini tentang kerahsiaan namun kita sebagai ibu bapalah yang sepatutnya menjaga rahsia tersebut dari diselongkar oleh anak-anak.

Asmadi Abdul Samad
Simpan rahsia berbakul-bakul


Lelaki Ini Memarahi Anaknya Dan Reaksi Anaknya Akan Buat Anda Ketawa

Dua orang budak lelaki telah bermain dengan cat. Si ayah cuba untuk memberikan amaran. Tapi nampaknya ayah mereka pun tidak mampu untuk memarahi mereka, yang jelas sekali anak-anak ini agak keliru dengan tindakbalas ayah mereka.

Kena panggil mak dia baru betul-betul serius kot. =D


Ayah Masuk Lokap Dan Mak Ditahan Hospital Sakit Mental, Lelaki Ini Kongsi Kisah Bangkit Untuk Berjaya

Setiap orang memiliki kisah hidup yang tersendiri dan tidak semua orang bertuah untuk hidup dalam keadaan keluarga yang ‘senang’. Malah, bukan senang untuk berjaya dalam hidup kerana perlukan pengorbanan dan usaha.

Terbaharu, seorang pengguna Twitter @sonoflukas telah berkongsi kisah disebalik kejayaan yang beliau capai ketika ini. Cukup mengejutkan kerana beliau bukanlah dari keluarga yang senang tetapi keluarga yang memiliki kesulitannya tersendiri.

Kalau kau nak tahu 7 tahun lepas aku masih pakai kapcai. 7am-2pm sekolah (STPM), 4pm-12am part time kedai mamak. Ayah aku dalam lokap, mak aku dalam hospital mental. Sekarang aku dah kenal hikmah, tapi

Menerusi perkongsian tersebut, beliau berkongsi kejayaan beliau mendapat keputusan yang cemerlang dalam peperiksaan STPM pada 7 tahun yang lalu dan beliau bekerja di kedai Mamak secara separuh masa untuk menampung kehidupannya ketika itu.

Apa yang mengejutkan kami adalah kehidupannya tidak seperti remaja yang lain. Mana tidaknya, selalunya seorang pelajar hanya akan fokus belajar tetapi beliau mampu membahagikan masa untuk bekerja.

Setahun aku simpan sijil STPM aku. Buang jauh² impian nak jadi jurutera. Sepanjang tahun tu aku terlibat dengan najis dadah. Kawan² ramai tinggalkan aku. Kecuali 2 insan tu. [El (now tunang aku) dan arwah Umar].

Beliau turut berkongsi keadaan keluarga beliau dimana ayahnya berada dalam lokap dan ibunya dalam hospital mental. Walaupun beliau mendapat keputusan cemerlang dalam STPM tetapi beliau tidak melanjutkan pelajaran kerana kekangan kewangan.

Berikutan itu, beliau mula terlibat dengan najis dadah dan rakan-rakan beliau mula meninggalkan beliau. Akan tetapi, dua sahabat beliau iaitu El yang merupakan tunang beliau sekarang dan Umar, sahabatnya yang sudah meninggal dunia tidak meninggalkan beliau ketika itu.

Yang dia tumbuk tu rahang aku, tapi kenapa dada yang sakit? Senak. Aku tahu teori newton tapi graviti malam tu macam hilang. Malam tu lah aku janji kat diri sendiri, budak pendek nama El ni takkan nangis lagi disebabkan aku. Aku nak hidup. Untuk dia.

Sekarang aku dah nak tamat Master. Duit insurans mendiang mak aku lebih dari cukup untuk aku bayar cash segala fee study. Aku dah ada rumah, hadiah dari mendiang ayah sebelum dia ke tali gantung. Sungguh sejak 5 tahun lepas, semua benda yang shit jadi getting better.

Mereka membantu sedaya upaya untuk membantu beliau seperti menyedarkan beliau, bantu dari segi kewangan dan sebagainya. Pastinya tanpa bantuan mereka, beliau tidak akan mencapai kejayaan pada hari ini.

Difahamkan beliau bakal menamatkan pengajian dalam peringkat Master. Para netizen kebanyakannya bangga dengan pencapaian beliau dan kisah beliau banyak membuat mereka tersedar.

And thank you for telling people this, on behalf of someone yang baru rasa the sweetness of life.

My mom worked hard. Satu hari bermacam kerja for us, while our dad keluar masuk penjara, pusat too often. Sampai dia dah selesa kat sana. We survived with 1 egg everyday. https://t.co/8sw4IDVtOX

This is super inspirational. Thanks, Shin. May Allah bless you and ease everything you're doing and will do. https://t.co/18F4E1kw7f

— Alaf (@thealiaafina) February 24, 2020

Betullah org cakap "kalau kita rasa diri kita susah,sebenarnya ramai lagi orang yang lagi susah dari kita"..yang perlu kita buat is

'JANGAN GIVE UP' https://t.co/OdTsHL8syw

— farisya (@eiisyaa__) February 24, 2020

Its because people judge or say something just by looking and they don't know about your story at all!! https://t.co/EdFDI10stg

— azrian_ (@azrnsmohd) February 24, 2020

Semoga perkongsian ini akan membuka mata anda dan memberi inspirasi kepada anda untuk tidak berputus asa dalam hidup serta berusaha agar berjaya dalam kehidupan anda.

Apa kata baca kisah penuh inspirasi yang pernah disiarkan di The Vocket pada pautan di bawah ini.

Walaupun ‘Ditipu’ Semasa Kecil, Lelaki Ini Hargai Sokongan Ibunya Hingga Jadi Pelukis Hebat

Mampu Beli Kereta Mewah Hanya Dengan Bermain Mobile Legends? Ini Penjelasannya

Tidak Kenal Erti Mengalah, Ibu Bawa Anak Berusia Tiga Tahun Tawan Puncak Kinabalu


Ramai Tersentuh Hati Melihat Cara Ayah Ini Menidurkan Anaknya Sewaktu Banjir

Jika hanya mendengar alunan suara seorang ayah mendodoi anaknya tidur, tiada apa yang pelik. Hanya alunan zikir biasa.

Tapi selepas melihat buaian dan suasana di sekeliling anak ini, kami turut rasa sayu dan hiba.

Kotak polisterin pun boleh jadi buai bila dalam situasi banjir begini asal saja anak tak menangis. Inilah kasih ayah pada anaknya yang masih kecil dan tidak mengerti apa yang berlaku di sekelilingnya.


Ayah Ini Sanggup Menipu Demi Mengembirakan Hati Anaknya. Apa Yang Berlaku Selepas Itu Speechless

Menjadi seorang ayah pada hakikatnya bukanlah sesuatu yang mudah, apatah lagi jika tidak mempunyai pekerjaan tetap bagi menyara perbelanjaan keluarga.

Inilah yang telah berlaku dalam kisah kali ini. Seorang ayah yang sanggup menipu demi memastikan anaknya sentiasa gembira.

Sila sediakan tisu sebelum menonton ini.


Ayah Minta Anak Belajar Skil Teknologi Dan Sebaliknya Ini Yang Berlaku

Beberapa bulan yang lalu, seorang bapa telah datang ke StartUp saya di MaGIC semasa saya masih lagi based di sana setiap hari.

Buat masa sekarang saya terpaksa berkuli sebentar di tempat lain. Jadi, jika ada kawan-kawan ke MaGIC pada hari bekerja, saya tiada di sana.

Berbalik kepada kisah bapa tadi, beliau seorang jurutera yang mahu anak lelakinya belajar programming, hacking, robotics, drone building, IoT, arduino dan raspberry pi, 3D printing dan apa saja berkaitan IT (teknologi maklumat) dan kejuruteraan.

Beliau berkata anaknya berminat bidang-bidang tersebut dan mahu anaknya yang berusia 18 tahun menjadi intern di tempat kami.

Pada minggu berikutnya, datanglah remaja tersebut ke MaGIC. Saya sudah sediakan drone dan kit Arduino saya untuk dipamerkan dan juga beberapa framework untuk pembinaan mobile apps dan game.

Setelah berborak dengan remaja tersebut beberapa minit, saya menyedari setiap ayatnya bermula dengan:

“Ayah nak saya belajar …”
“Ayah suka kalau saya …”
“Ayah suruh …”

Pattern ayat-ayat percakapan remaja tersebut bukan milik dirinya. Dia hanya parotting apa yang Ayah dia nak dengar sahaja.

When you break that pattern, barulah minat sebenar diberitahu.

Saya pun tanya, “Apa yang AWAK suka? Boleh beritahu apa AWAK suka, yang bukan sebab Ayah awak suruh …?”

Dia jawab, “Puan, saya suka melukis. Saya suka lukis anime, komik. Lukis tangan. Saya tak minat semua benda-benda komputer dan tech ni sebenarnya…”

Selepas itu saya beritahu dia tentang laman web beberapa buah syarikat yang memerlukan seorang pelukis dengan harapan dia boleh cuba di situ.

Kemudian, saya hubungi bapanya dan meminta maaf kerana StartUp kami tidak dapat mengambil anaknya sebagai intern.

You cannot force passion, especially if it’s your own… this applies to both parents and companies.

“Minat itu tidak boleh dipaksa keatas orang lain… terutamanya jika minat itu kepunyaan anda sendiri.”

That’s why if anyone asks, your son dah belajar programming ke?

I will say not yet because nak dia cultivate minat dia sendiri and right now he seems to love writing and drawing. He writes very well.


Ayah Nakal Ini Mengusik Anaknya Hingga Menangis. Sangat Lucu!

Kanak-kanak ini menangis kerana menyangka ayahnya telah mencabut telinga dan hidungnya hingga tanggal.

Mari kita saksikan aksi nakal si ayah ini.


Ayah Penting Sebagai Pencetus Imaginasi Anak-Anak

Nota Editor: Nota ini ditulis oleh Puan Fazeila Isa, seorang pensyarah dan Occupational Therapist di UPSI, serta ibu kepada seorang bayi bernama Amir Rayyan. Berbanyak-banyak terima kasih kami ucapkan kerana sudi berkongsi nota ini di The Vocket. Semoga nota ini memberi inspirasi kepada ayah-ayah di luar sana.

Itulah hasil dapatan kajian terbaru daripada Harvard University.

Apabila si ayah membacakan cerita kepada anak-anak, soalan-soalan yang dicetuskan mereka lebih mendorong ke arah imaginasi sifatnya.

Berbanding si ibu, soalan-soalan mereka lebih bersifat fakta.

Haa… bayangkan rumah kita seperti rumah watak ini.

Nampak tak kucing dalam gambar ini? Cuba bilang ada berapa.

Soalan-soalan berbentuk imaginatif dan aras tinggi penting untuk pupuk kreativiti dan pemikiran kritis.

Manakala soalan-soalan berbentuk fakta itu tadi juga penting dalam memperkukuhkan kemahiran asas akademik dan kosa kata.

Dalam kes Amir Rayyan ayahnya pada mula kekok mahu bacakan buku kepada Amir Rayyan. Namun, ibunya tetap terus beri dorongan kepada si ayah kerana dengan sentiasa bacakan cerita, skil membaca akan dapat ditingkatkan dari sehari ke sehari.

Itulah yang berlaku pada ayah Amir Rayyan. Daripada 'keras' bacaannya, kini lebih hidup dan kaya dengan intonasi.

Saya juga dapati, sememangnya soalan-soalan yang dicetuskan oleh si ayah memang di luar jangka. Tafsirannya terhadap ilustrasi cerita juga amat menarik.

'Eh, bukankah Amir Rayyan tu bayi lagi. Cakap pun belum boleh lagi! Bagaimana boleh tanya soalan pula?'

Kemudian, 'pause' sebentar. Seterusnya, kita jawab dengan nyatakan, "Ayah fikir dia jadi begitu sebab…"

Tujuan 'pause' itu untuk latih mereka beri respon kepada kita. Seperti kes Amir Rayyan responnya adalah berbentuk senyuman, ketawa, hasilkan bunyi ma ma ma tatatata dadadada.. pukul-pukul, pijak dan macam-macam lagi.

Ulang kembali jawapan mereka dengan mengulas semula respon mereka. Contohnya, "Oh… Amir Rayyan suka singa ya (Amir Rayyan sedang menepuk-nepuk ilustrasi singa di buku)."

Itulah dia… antara cara mendorong anak berfikir aras tinggi melalui aktiviti bercerita menggunakan buku cerita bergambar kanak-kanak.

BACA: IQ Anak Tinggi Apabila Rapat Dengan Ayah. Apa Pendapat Anda?

BACA: Orang Kampung Kata Seorang Ayah Bodoh, Sehinggalah Anaknya Menemui Ini Ketika Dewasa

LIKE dan FOLLOW Vocket di Facebook serta Instagram


Ayah Saya Kaya, Filem Pendek Negara Jiran Yang Buat Orang Ramai Sebak

Sudah menjadi lumrah menjelang sesuatu perayaan, kita semua bakal dihidangkan dengan pelbagai jenis iklan mahupun cerita pendek yang mengetengahkan tema perayaan dengan memasuk nilai-nilai kemanusian.

Untuk tahun ini, cerita Ayah Saya Kaya yang diterbitkan oleh Zakat SG telah berjaya menarik mata kami untuk menonton filem pendek yang hanya berdurasi beberapa minit.

Ia menceritakan mengenai seorang ayah yang melalui liku-liku hidup untuk menyara keluarganya serta dipandang sinis dari segi luaran. Namun itu tidak mematahkan semangat beliau untuk terus membuat dan menyebarkan kebaikan.

A post shared by Zakat Singapore (@zakat.sg)

“Wang itu senang dicari, Zaki. Tetapi masa itu kalau dah berlalu kita tak boleh dapatkan balik,” merupakan antara petikan dialog yang berjaya menangkap halwa telinga penonton.

Sejak dimuat naik di laman instagram @Zakat.SG, filem pendek Ayah Saya Kaya telah berjaya menarik ribuan tontonan dengan semua pengguna media sosial akui sebak dengan ncara cerita ini dipersembahkan.

Karya poster saya diciplak Hollywood, ini berkaitan filem pendek Split 3D – the hidden truth. Rujuk pautan di bawah untuk membaca.

“Karya Poster Saya Diciplak Hollywood”, Ini Berkaitan Filem Pendek Split-3D: The Hidden Truth

Dr Noor Hisham Buat Penampilan Istimewa Dalam Filem Pendek Ejen Ali

Tonton ‘Pasport Express’, Filem Pendek Yang Memaparkan Keindahan Negeri Perlis


120 Minit Berharga Bersama Pengerusi ABS Dan PTS, Puan Ainon Mohd

Nota Editor: Nota ini ditulis dan dikongsikan di Vocket oleh seorang usahawan makanan yang kuat berusaha, Tuan Firdaus Yasin. Beliau berkesempatan berjumpa secara face-to-face dengan Chairman ABS Ainon Holding Sdn Bhd & PTS Media Group Sdn Bhd, Puan Ainon Mohd. Sesungguhnya, 120 minit yang beliau dapat bersama-sama dengan Puan Ainon adalah masa-masa yang sangat berharga.

Setibanya di rumah Puan Ainon sekitar jam 11pagi, kami terus ke meja membawa makanan untuk dinikmati bersama.

“Puan Kam, laksam ni bagi pada jiran sebelah, makanan ni sedap, makanan sedap kita kena kongsikan pada jiran-jiran supaya mereka pun dapat menikmati kenikmatan yang kita rasa,” pesan Puan Ainon Mohd kepada pembantu rumahnya.

Puan Kam mengambil laksam yang Tuan Ahmad Ismisolihin Ismail bawa untuk diberikan kepada jirannya.

Semasa kami sedang asyik memerhati kucing-kucing yang berkeliaran di sekitar rumah Puan Ainon, beliau menyuruh kami berdua ke belakang rumahnya (kolam).

Sambil memotong jambu air yang saya bawa, Tuan Ismi membuka cerita tentang pengalamannya dijemput oleh seorang VIP ke majlis hari jadinya.

Semasa berada di rumah itu, Tuan Ismi insan yang paling muda dikelilingi oleh tetamu daripada pelbagai latar belakang.

Antaranya ahli politik yang berpengaruh dan pemilik-pemilik bisnes besar!

Sepanjang pemerhatiannya, mereka yang hadir TIDAK LANGSUNG berborak tentang POLITIK.

Dato’ X menjawab, “Telefon I tak bawa, ada di dalam kereta.”

Tuan Ismi memerhati sambil belajar sesuatu.

Tuan rumah iaitu VIP yang menjemputnya, memperkenalkan Tuan Ismi kepada tetamu-tetamu yang hadir.

Mereka sangat berminat dengan kelainan yang ditonjolkan oleh Tuan Ismi.

Baju batik yang dipakainya! Baju batik yang direka khas dengan design menarik.

Setelah diperkenalkan oleh VIP tersebut, maka berlakulah beberapa urusan perniagaan dengan Tuan Ismi.

Setelah mendengar cerita Tuan Ismi, Puan Ainon memberikan “point-point” penting.

Ini tentang adab-adab seni Balairong Seri.

“Tuan-tuan yang baik, ini semua permainan orang-orang kaya."

"Mereka akan adakan beberapa majlis hari jadi untuk beberapa kumpulan.
Mereka tidak jemput semua kenalan-kenalan mereka pada satu masa.
Sungguh!"

"Pertemuan mereka telah diatur, tetamu-tetamu yang bakal dijemput juga telah dipilih. Ini semua permainan orang-orang kaya!"

"Mari saya ambil contoh lagi, majlis perkahwinan."

"Tempat duduk mereka juga telah diatur oleh tuan rumah, si pulan A akan duduk dengan siapa? Si pulan C akan duduk disebelah siapa?"

"Majlis-majlis yang mereka adakan adalah lapisan luar sahaja tuan-tuan."

Perhubungan semasa majlis berlangsung itu lebih tinggi nilai ekonominya buat mereka-mereka yang hadir."

"Tuan-tuan orang muda, pilih-pilihlah dengan orang kaya mana yang tuan-tuan mahu berkuli. Pastikan matlamat tuan-tuan jelas, mahu berkuli untuk apa?"

"Apabila matlamat jelas dan besar, segala cabaran akan menjadi kecil."

"Ini tips dari saya tentang adab seni balairongseri. Apabila berada di majlis-majlis seperti itu, elakkan berbual tentang tiga topik ini: agama, bangsa dan politik."

"Diam bukan bermakna tiada pendirian. Cuma menjaga hubungan baik dengan semua orang lebih penting!"

"Orang-orang kaya sangat menjaga tentang adab-adab ini. Bisnes adalah bisnes.
Perjuangan dan pendapat peribadi simpan kemas-kemas di dalam diri."

"Tuan-tuan, kadang-kadang seandainya kita menerima jemputan pertama ke majlis mereka, mereka lebih gemar ambil pendekatan untuk 'try' dulu."

"Jadi, sebelum tuan-tuan mula berurusniaga dengan mereka, pastikan tuan-tuan mempunyai ahli pasukan (syarikat)."

"Ini dapat meningkatkan lagi tahap keyakinan mereka pada tuan sekiranya mereka mahu meneruskan hubungan perniagaan dengan tuan!"

"Jangan baru pertama kali jumpa sudah mahu terus menjual! Ini pantang besar bagi mereka!"

"Tadi tuan ada ceritakan tentang telefon seorang Dato’ yang berada di dalam kereta."

"Mereka sangat menghormati majlis orang lain. Mereka menyerahkan diri mereka seratus peratus pada majlis tersebut.

Apabila mereka menjawab panggilan dari luar, itu di anggap seperti kurang sopan. Panggilan orang luar lebih penting dari majlis tuan rumah!"

Waktu ini Puan Ainon memandang ke arah saya beb! Telefon saya 2 biji kat  atas meja!

Slow-slow saya ambil telefon dan letak di sebelah bawah, kerusi tempat sy duduk.

"Sebab itulah pentingnya 'connector'. Rekomendasi dari pihak lain tentang kita lebih tinggi nilainya!"

"Tuan-tuan belajar sesuatu tentang adab-adab seni balairongseri ini?"

Kami berpandangan antara satu sama lain dan mengangguk sebagai tanda faham.

Perniagaan Pisang Goreng RM500 Ribu Setahun

Tuan Ismi meneruskan lagi perkongsiannya tentang kisah perniagaan pisang goreng yang membuat jualan hampir RM500 ribu setahun daripada 4 cawangan di sekitar Lembah Klang.

Kisah peniaga goreng pisang itu, Tuan Ismi ceritakan details terutamanya tentang SOP, marketing dan pengurusan ahli pasukan. Ini di antara rahsia-rahsia kekuatan perniagaan goreng pisang tersebut.

Puan Ainon menerangkan tentang kepentingan SOP dan pembangunan ahli pasukan untuk kita pergi lebih jauh.

Tuan-tuan, berniaga tanpa SOP ini pun ada kebaikannya. Berniaga main agak-agak ni pun ada kelebihannya.

Tak perlu pening kepala fikirkan dengan lebih detail.
Jika rasa-rasa macam tak berbaloi dan tak untung, tutup sajalah.

Sebab itu pentingnya SOP dan ahli pasukan!

Hati kecil saya berbisik, “Bukan tiada ahli pasukan puan, tapi belum cukup mantap.”

Saya meneruskan soalan, “Puan, kenapa buat Facebook profile yang baru?"

Puan Ainon mencicah jambu air yang berwarna merah pekat dan dicicah dengan serbuk asamboi “special homemade.”

Kunyahan kesegaran buah jambu air boleh didengari semasa puan Ainon mengunyah menunjukkan betapa rangup dan segarnya jambu air itu.

"Tuan, Facebook Puan Ainon Mohd saya bina untuk 'follower-follower' baru yang muda dan mahu memulakan perniagaan."

"Dipendekkan cerita, mereka yang 'beginner'".

"Saya amat memilih dengan siapa saya perlu berkawan di Facebook."

"Tuan ingat saya saja-saja buat Facebook baru dan hanya bermain Facebook?
Semua ini ada strateginya tuan-tuan."

"Sekurang-kurannya, saya letakkan KPI untuk setiap 'posting' saya di Facebook."

Tuan Ismi tiba-tiba hampir tersepak meja, ada kucing lalu di bawah kakinya dan serta merta dia terkejut!

"Potong setim betullah Tuan Ismi ni," cakap dalam hati.

Sekurang-kurangnya, saya mensasarkan 150 'share' untuk keseluruhan posting saya di Facebook dalam tempoh sehari.

Dalam masa yang sama, saya turut meletakkan target untuk mendapat 100 orang 'follower' baru.

Semua yang saya buat ini sudah saya rangka strateginya.

"Puan, bagaimana pula dengan Facebook profile Ainon Mohd yang mempunyai hampir 75,000 follower tu?"

"Tuan-tuan, itulah sebabnya saya amat menapis dan meneliti setiap kali apa yang saya mahu kongsikan di Facebook."

"Saya ada tujuan dan matlamat yang mahu dicapai. Gaji saya telah dibayar untuk ini, saya ada KPI yang perlu dipenuhi."

"Dari setiap posting-posting itu akan menarik perhatian pelabur-pelabur dan bakal “partners” untuk ABS HOLDING."

"Puan, mesti ramai followers yang 'PM' dan bertanya macam-macam soalan, kan?"

"Tak terlayan tuan kalau saya nak balas semua."

"Saya kongsikan di public tetapi tidak nyatakan siapa yang bertanya soalan.
Saya terangkan saja maklumat yang sesuai supaya orang lain dapat manfaatnya bersama."

"Tuan-tuan, dalam konsep 'problem-solving' kita jangan sibuk nak selesaikan semua masalah!

Selesaikan masalah yang berada di dalam jangkauan kita sahaja, masalah yang berada dalam kawalan kita sahaja.

Apabila menerima maklumat, proses perkara penting yang melibatkan dengan kelangsungan bisnes kita sahaja! Jangan proses dan terima semua maklumat!

"Terutamanya mereka yang tidak suka dengan kita (haters). Apakah mereka yang tidak suka dengan kita mempunyai kepentingan untuk kehidupan dan bisnes kita?

"Jangan bebankan emosi tuan dengan golongan ini.

"Sekiranya mereka yang memberikan maklumat, penting untuk kelangsungan hidup dan bisnes kita, ini penting untuk kita proses.(Pembekal, Mentor, Mentee, Staff, Pelanggan).

Hampir dua jam Puan Ainon berkongsi, saya kongsikan 60% daripada keseluruhan ilmu yang kami dengar.

Yang lain-lain saya boleh kongsi sekiranya kita duduk mengopi bersama.
Ini bagi menjaga sensitivity pihak lain.

Selepas selfie dengan Puan Ainon, beliau berpesan kepada kami berdua.

“Tuan-tuan, syarikat adalah kenderaan kita untuk membina kekayaan.

Binalah syarikat, bangunkan pasukan, mantapkan SOP.

Orang kita banyak dimomokkan dan ditakut-takutkan dengan kelemahan dan keburukan mempunyai syarikat dan anak syarikat.”

Kami senyum dan menngangguk tanda bersetuju.

“Lain kali kalau nak datang pastikan sudah ada pasukan dan SOP!"

(Puan Ainon membuat wajah serius sambil memandang ke arah kami berdua.)

BACA: Kisah Kejayaan Puan Ainon Mohd, Pengerusi Kumpulan PTS

BACA: ‘Logik Bisnes’ Perkara Penting Untuk Dipelajari Apabila Mula Berniaga

LIKE dan FOLLOW Vocket di Facebook serta Instagram


Bagaimana Kisah “Ayah Saya Kedekut” Membuat Lelaki Ini Menjadi Lebih Baik

Nota Editor: Artikel ini asalnya diterbitkan di facebook wall Mohd Faiz, seorang usahawan import dan jurulatih memborong dari China. Kaitan kisah ini dalam kehidupan dan hikmah bisnes di sebaliknya, membuat hati dan minda kami lebih terbuka tentang kepentingan kerja keras. Selamat membaca.

YA. Ayah saya sangat kedekut. Dari kecil sampailah besar, ayah takkan bagi duit semudah menyedut Slurpee 7e. Ayah akan suruh kami si anak-anak bekerja. Dari sekolah menengah kami diajar untuk berniaga.

Gambar menunjukkan antara kerja yang saya pernah lakukan. Tempat proses ayam ni kepunyaan ayah. Saya bekerja di sini setiap kali cuti sekolah sehinggalah saya masuk universiti.

Cuti semester pun saya kerja di sini. Masuk kerja pukul 4 pagi. Bermula dengan menyusun raga ayam. Bagi ayam-ayam itu “mandi”. Ayam kena sentiasa sejuk, kalau tak, mati nanti.

1 raga ada 8 ke 10 ekor ayam. Ikut saiz ayam hari tu. Kalau saiz besar 2kg lebih maka 1 raga dlm 8 9 ekor ja. Standard 10 ekor seraga.

Sehari kena sembelih lebih kurang 100 ke 150 ekor. Kalau musim perayaan permintaan naik sehingga 200 ekor sehari. Masa sembelih ayam dah jadi biasa bila ayam tu cirit, berak atas tangan. Haha.. eeee geli kan. Buat bodo ja mcm tak nampak.

Kena potong 4, potong 8, potong 16. Alhamdulillah bila akak-akak mai nak beli ayam,saya boleh tanya dulu nak buat masak apa jadi saya bagitau nak potong berapa.

Ingat lagi, kalau nak extra income,saya kena buka payung tepi jalan. Sehari boleh jual dalam 50 ekor.
Selebihnya hantar ke kantin dan dewan makan sekolah, atau ada tempahan kenduri kahwin.

Awal-awal jadi kuli malu gak beb, awek-awek lalu nak peewwiitt pun malu.. haha. Lama-lama biaq pi lah. “Aku nak cari rezeki bukan mintak duit depa”.

Sehari ayah akan bagi gaji RM25. Sebulan boleh la dapat 700 ke 800.

Saya dapat belajar selok-belok perniagaan ayam, naik turun harga, monopoli pasaran, kuasa pembekal, keuntungan dan risiko niaga ayam. Alhamdulillah, apa yang lebih penting, ILMU dan PENGALAMAN.

Selain kerja proses ayam selama 6 bulan, saya juga pernah kerja jadi KERANI (kerja palingggg boring nak mati). Kerja pam minyak petronas, kerja jual top-up..dan macam-macam lagi. Jadi kerani pun kat pejabat ayah. 3 orang makcik dan aku sorang laki. Hari-hari kerja menyicah jambu dengan pelam ja.

1. Kepada yang nak berniaga, JANGAN TERLALU MEMILIH dan TAK PERNAH ADA CARA MUDAH untuk kita berjaya.

2. Cari pengalaman sebanyaknya. Tak semua bisnes kena pakai kemeja smart. Tokey ayam kenalan ayah saya semua pakai selipar jepun ja. Semua level jutawan.

4. Jangan risau tentang mulut orang. Kita buat baik orang akan kata baik, buat jahat orang akan kata jahat. YA.. MULUT orang memang kita tak boleh tutup dari berkata-kata.

Sekarang ayah dah tak kedekut. Ayah dah jadi bisnes partner saya..haha. Dan 2015 kami nak buat big project di kampung.


Ayah Syria Jual Pen Di Jalanan Kini Sudah Miliki 3 Kedai Makan

Tidak berapa lama dahulu, gambar seorang ayah yang sedang mendokong anak sambil menjual pen di jalanan di Beirut, menjadi viral dan menyentuh hati-hati insan di seluruh dunia.

Abdul Halim al-Attar terpaksa menjual pen demi membeli keperluan harian dan makanan untuk keluarganya.

Apabila kisah beliau tersebar luas, kempen crowdfunding telah dibuka untuk beliau, sehingga akhirnya beliau mampu membuka 3 lagi bisnes baru.

Gambar Abdul Halim al-Attar menjual pen di Beirut telah tersebar luas. Selain Aylan Kurdi, wajah beliau juga menjadi simbol terhadap kesengsaraan yang harus dilalui oleh pelarian Syria.

Beliau cuba menjual pen di tepi jalan kepada kereta-kereta yang melintas di hadapannya. Keadaan panas membahang, beliau mendukung anak perempuannya yang sedang tidur, tetapi beliau terus melakukannya demi mengisi perut yang lapar.

هذا حساب ناشطون غربيون تم إنشاؤه من أجل اللاجىء السوري "بائع الأقلام"للبحث عنه ومساعدته اتمنى التفاعل معهم
@Buy_Pens pic.twitter.com/EjEYLOqOqS

— عبدالعزيز العودة (@Az_Aloudah) August 26, 2015

Sekarang keadaan sudah berubah buat lelaki berusia 33 tahun ini.

Abdul Halim al-Attar sudah memiliki 3 bisnes iaitu sebuah bakeri yang dibuka 2 bulan lalu, kedai kebab dan sebuah restoren kecil.

Beliau juga menggaji 16 orang pelarian Syria yang lain. Kisah hidup mereka mula berubah apabila ayah dan anak perempuan ini dibantu oleh kempen online yang dinamakan 'buy pens', bertujuan untuk mengeluarkan keluarga ini daripada kemiskinan.

Meet Abdul and Reem. They are Syrian Refugees living in Beirut, #Lebanon & need your help!

http://t.co/LFyCGjosMB pic.twitter.com/QCNXcCEtYJ

Kempen ini yang terdiri daripada satu akaun Twitter dan satu kempen crowdfunding, berjaya mengumpul dana sebanyak £120,000 atau RM765,000.

Kempen ini dimulakan oleh Gissur Simonarson, seorang wartawan dan pengaturcara web di Norway.

Abdul Halim menggunakan wang yang baru didapatinya untuk memulakan bisnes baru dan menderma kira-kira RM102,000 untuk keluarga dan rakan-rakan di Syria.

"Bukan sahaja hidup saya berubah, tetapi ia turut mengubah hidup anak-anak saya serta orang-orang yang saya bantu di Syria," katanya.

Sejak kempen itu, anak lelakinya yang berusia 9 tahun dapat bersekolah semula setelah ketinggalan selama 3 tahun. Beliau dan anak-anaknya turut dapat berpindah daripada pangsapuri satu bilik kepada sebuah pangsapuri 2 bilik dalam sebuah bangunan yang masih belum siap dibina, menghadap lebuh raya Beirut.

Setakat ini, beliau baru mendapat 40% daripada keseluruhan sumbangan orang ramai. Yuran pemprosesan PayPal dan Indiegogo mencecah RM85,000. Oleh kerana PayPal tidak beroperasi di Lubnan, wang tunai dibawa sedikit demi sedikit oleh seorang rakan yang boleh mengeluarkan wang di Dubai.

Walau bagaimanapun, Abdul Halim al-Attar tetap bersyukur. Beliau memberitahu Associated Press, setiap hari perniagaannya mencapai tahap 'break-even' dengan pesanan roti segar dan shawarma yang berterusan daripada pekerja-pekerja dan keluarga di kawasan Ared Jaloul.

"Saya kena laburkan duit, kalau tak, ia akan hilang," katanya sambil menikmati sandwich ayam panggang.

Dalam hidup barunya, Abdul Halim tidak lagi berasa terpinggir.

Warga Lebanon dan Syria yang lain melayannya dengan lebih baik.

"Mereka menyambut saya dengan lebih baik sekarang apabila melihat saya. Mereka lebih menghormati saya," katanya sambil tersenyum.

BACA: Sukarelawan Malaysia Yang Memasak Untuk Pelarian Syria Di Greece Minta Tolong Ellen DeGeneres

LIKE dan FOLLOW Vocket di Facebook serta Instagram


3 Lelaki Mahu Merasai Kehidupan Seharian Ibu Mengandung, Dan Ini Yang Mereka Lakukan

Jonny Biggins, Steve Hanson dan Jason Bramley masing-masing ingin meluahkan penghargaan kepada ibu mereka serta penghormatan buat Anna Jarvis, yang melahirkan idea Hari Wanita Sedunia dengan merasai sendiri pengalaman menjadi seorang ibu yang sedang hamil.

Untuk tujuan tersebut, mereka memakai pakaian khas yang mempunyai berat 15kg selama sebulan. Selama tempoh masa tersebut, ketiga-tiga lelaki ini akan menjalani kehidupan seharian seperti pergi ke kerja, makan, menjaga anak-anak di rumah dan banyak lagi.

Hasil usaha mereka selama sebulan ini direkodkan dalam bentuk gambar dan juga catatan peribadi setiap seorang daripada mereka.

“Bangun pagi setiap hari, saya merasakan seperti baru lepas bermain dalam perlawanan ragbi. Bahagian belakang dan bahu saya berasa sakit dan lenguh”

“Kesemua pengalaman yang menyakitkan ini sememangnya bukan ditakdirkan untuk lelaki.”

“Ianya satu perasaan yang bercampur-baur, dan sukar digambarkan. Mungkin saya perlu beli sekuntum bunga.”

Gambar ketika mereka memakai pakaian ini buat pertama kalinya:

“Saya tidak boleh melelapkan mata. Ianya malam yang sangat menyedihkan, saya tidak dapat menyesuaikan diri.”

“Saya terfikir kenapa perempuan hamil tidak menggunakan kerusi roda, di pejabat saya ada sebuah kerusi beroda dan ianya sangat membantu.”

“Saya bangga dengannya kerana tidak malu keluar dengan bapanya yang berpakaian seperti sedang hamil didepan orang ramai.”

Steve dan Jason cuba untuk berehat sebentar selepas hari yang meletihkan.

Jonny yang sedang hamil bekerja seperti biasa

“Rasa sedikit janggal bila kembali bekerja, melakukan semuanya nampak biasa sahaja sama ada anda hamil ataupun tidak.”

“Apa yang kelakar adalah jarak meja dengan saya menjadi semakin jauh. Ketika saya cuma untuk merapatkan diri, meja terkena perut hamil saya terlebih dahulu”

Jason jalan kaki pulang ke rumah dari tempat kerja

“Mungkin awalnya mereka berasa sedikit janggal, tetapi disebabkan kerja yang banyak mereka seperti lupa bahawa saya adalah seorang lelaki yang sedang membawa kandungan dalam perut.

Walaupun ianya tidak menggambarkan keadaan sebenar seorang ibu yang sedang mengandung, tetapi usaha 3 lelaki ini untuk merasai sendiri pengalaman betapa tabahnya seorang wanita hamil dalam menjalanani urusan harian harus diberikan pujian.

Baca juga: 10 hadiah terbaik ini akan buat suami menjadi semakin sayang terhadap anda!

Jangan lepaskan peluang untuk Like Facebook The Vocket.